Akordio fiskala eta aberats handien gaineko zerga proposatu ditu Lopezek | Ekonomia | Berria.info\nAsteazkena, 2013ko maiatzak 22 - 11:14\nAkordio fiskala eta aberats handien gaineko zerga proposatu ditu Lopezek\nLopezek prentsaurrekoa eman du Gasteizen, Espainiak onartutako murrizketen harira. Neurri sorta horretatik, Jaurlaritzaren eskumenak urratzen dituzten guztiak atzera botatzen saiatuko dela esan du, nahiz eta aurreratu duen ezarri egin beharko dituztela funtzionarioentzako murrizketak. Krisiari aurre egiteko autogobernua babestea, zerbitzu publikoak bermatzea, ekonomia eta enplegua sustatzea eta hitzarmen fiskala adostea proposatu du. Berria.info 2012-07-17 - 16:39:18\nBizkaia eta Gipuzkoa murrizketak aplikatzearen aurka, Araba, alde\nEspainiak aste honetan jarriko dio helegitea berrordainketaren inguruko Jaurlaritzaren dekretuari\nJaurlaritzan 58.000 sinadura aurkeztu dituzte osasun erreformaren aurka\nLau ideia azpimarratu ditu Patxi Lopez Eusko Jaurlaritzako lehendakariak krisiari aurre egin ahal izateko: autogobernua babestea, zerbitzu publikoak bermatzea, ekonomia eta enplegua sustatzea eta itun fiskala adostea. Hala, iruzur fiskalaren aurkako plan bateratua eta aberats handien gaineko zerga proposatu ditu Lopezek; "ahaleginak gizarte osoari banatu behar zaizkiolako, euren gaitasunen arabera, ez bakarrik ahulenei". Administrazioen, alderdi politikoen eta herritarren arteko batasuna aldarrikatu du lehendakariak, behin eta berriz. Horrela, administrazio eta alderdi politikoei elkarren arteko tirabirak alde batera uztea galdegin die. "Hiru lurralde gara, baina herrialde bakarra, eta horrela jokatu behar dugu", adierazi du. Hezkuntza eta osasuna, marra gorriak\nLopezek agerraldia egin du gaur Gasteizen, Espainiako Gobernuak onartu berri dituen murrizketen gaineko iritzia emateko eta neurri horiek Araban, Bizkaian eta Gipuzkoan izango duten eragina azaltzeko. Mariano Raxoik iragarritako azkeneko neurri sorta horretatik, Jaurlaritzaren eskumenak urrazen dituzten guztiak atzera botatzen saiatuko direla nabarmendu du. Lopezen esanetan, "Jaurlaritzak hezkuntzan, osasunean, eta gehien behar dutenen laguntzetan ez du murrizketarik egingo". "Horiek izango dira Jaurlaritzaren marra gorriak", dio.\nHala ere, lehendakariak aurreratu du ezarri egin beharko dituztela funtzionarioentzako murrizketak, gabonetako lansaria kentzea, besteak beste. "Raxoik oinarrizko lege gisa onartu ditu murrizketak eta erkidegoak horiek ezartzera behartuta gaude", azaldu du. Cristobal Montoro Espainiako Ogasun ministroak gaur aurreratu du 962 euro baino gutxiago irabazten duten funtzionarioek gabonetako lansaria jasoko dutela. Gogor kritikatu ditu Lopezek Espainiak hartutako neurriak; "infernurako bidaia direlako". Etengabeko murrizketek herritarren etorkizuna kolokan jarri eta ezinegona zabaltzen dutela azaldu du eta, neurriek ez dutela balio krisia gainditzeko; are gehiago, egoerak okerrera egiten duela. Irtenbidea ekonomia hazkundea bultzatzeko tresnak garatzean dagoela esan du. Zerbitzu publikoen "egoera larria" nabarmendu du Lopezek, eta azaldu sektore publikoa ekonomiaren motor garrantzitsua dela, "nahiz eta batzuk oraindik ez ohartu". Krisi ekonomikoaren jatorria finantza enpresak badira, konponbidea bertan bilatu beharra dagoela adierazi du, eta "ulertezina" dela bankuei dirua ematea horiek hainbat familia etxetik botatzen dituzten bitartean. Erkidegoen eskumenak\n"Jaurlaritzaren eskumenak urratzen dituzten neurri guztiei jarriko diegu helegitea", adierazi du Lopezek. Autogobernuaren defentsan, Espainiako Gobernuaren jarreraren aurka agertu da eta Raxoiri "gogoeta" egiteko eskatu dio; "ezin dira murrizketak jarri, autonomia erkidegoen eskumenak urratuta". Bidea erkidegoekin hitz egin eta akordioak bilatzea dela esan du, "ez inposatzea".\nEspainiak Jaurlaritzaren eskumenak urratzen jarraituz gero, arazo ekonomikoa arazo politiko izatera pasatuko dela ohartarazi du Gobernua. Gainera, autonomia erkidegoekin Europak emandako aukerak ez partekatzeaz salatu du Raxoi, besteak beste, aparteko defizita. Europaren presioa ere gaitzetsi du Lopezek, presio horrek enpresentzat atzerriko finantziazio aukerak mugatzen dituelako. Beti ere, Europako banku zentralari "esku hartzeko" eskatu dio. Lopezen agerraldia gaur, Gasteizen. / Juanan Ruiz, Argazki Press\nCSNk gaur erabakiko du Garo�a ixteari eutsi ala luzapena emango dion\nDiru ordainketak Aznarren onespenarekin egin zituela deklaratu du Del Burgok\nJaurlaritzak aurrerapausoa ikusi du alderdien bileran, nora eza oposizioak\nDuela 0 minutu idatzia\nDuela 35 minutu idatzia


borreroak baditu milaka aurpegi: Ertzaintza eta mugaz gaindiko pertsonen aurkako ehiza\n"Sarkozyk urtero 25.000 atzerritar kanporatzeko erronka finkatu zuenetik, pertsonen aurkako ehizaldi izugarria gauzatzen ari da Euskal Herrian."\nMaite Ubiria (kazetaria)\nEguberri biharamunean Patrick Peugeot, Cimade elkarteko lehendakaria, Hendaiako atxikitze zentroan azaldu zen. Atea, ordea, gakoturik zen. Lehen aldia da horrelako debekua gertatzen zaiola. Istilu isolatua al da edo jokabide berria iragartzen duen erabaki larri baten aitzinean gaude?\nLapurdi eta Gipuzkoa arteko mugatik gertu harrapatzen dituzten atzerritarrak Hendaiako komisariaren eremuan kokatzen den zentrora eramaten dituzte. Immigraz io politika gurpil zoroan murgiltzen da azkenaldian. Sarkozyk urtero 25.000 atzerritar kanporatzeko erronka finkatu zuenetik, pertsonen aurkako ehizaldi izugarria gauzatzen ari da Euskal Herrian.\nFrantziako Gobernuak arau berria plantan jarriko du aurten. Izan ere, atxikitze zentroetan argi gehiago sartu beharrean, iluntasun esparru beldurgarriak sortzeko arrisku handia dago.\nUrtarriletik landa, behatzaile ezeroso bilakatu den Cimade elkarteak oztopo gehiago izango ditu bere lana betetzeko. Gobernuak irekitasun itxura eman nahi dio aldaketari. Zentroetan elkarte berriak sartuko direla iragarri du. Helburua ez da, ordea, etorkinen eskubideak babesteko aukera berriak sortzea, baizik eta sarkozysmoaren logika kritikatu dutenak zigortzea.\nIzan ere, Hendaiako zentroan egoerak ez luke gehiegi aldatu behar. Berez, Cimadek bertan jarraituko duen baieztapena jaso baitu. Gauzak horrela izanik, zergatik oztopatu du prefetak elkarteko lehendakariaren bisita?\nSusmo txarrak badira. Kanporatzeen industria oso profitagarria izaki, ez litzateke harritzekoa izango, urte hondarrean, Gobernuak markatutako kuotak betetzeko Hendaiako zentroak «ahalegin bereziak» burutzea.\nAzken urtetan hirukoiztu dira atxikitze zentroak Estatu frantziarrean. Hala eta guztiz ere, aitortu gabeko kartzela horiek maiz gainezka izaten direla salatu du Cimadek. Zer ezkutatu nahian dabiltza Hendaian? Noiztik bilakatu dira elkarteak eta herritarren defentsan jarduten duten militanteak etsai?\nZozoak ez garenez, inozente egunean sinaturiko akordioari usain txarra hartu diogu fite. Euskal herritarren aurkako ehizaldian aspaldi eskua sartu zuen Ertzaintzak laster, ofizialki, Lapurdin jardungo du. Sarkozyk antolatu safari lotsagarri batean laguntzera dator, alegia.


iraila | elearazi\nBrowsing Month »iraila, 2012«\niraila 24, 2012\nIkasturtean sartu berritan gaudenez, erdi hausnarketa erdi liburu iruzkin batekin hastea erabaki dugu, gogoetari derrepentean eta bortxaz ez ekiteko. Aurkezpenari dagozkion berriak gorabehera, aski oharkabean sartu zen gurean Xabier Amurizaren Euskara Batuaren Bigarren Jaiotza (Lanku, 2010), lan oparo eta ezbairik gabe landua. UEUko ikastaroen barruan aurkeztu zuen autoreak liburua, zeina “Euskara eguneroko lantresna dutenen artean, […]\nAutoreak plazara: David Foster Wallace\nJoan zen asteko asteazkenean lau urte bete ziren David Foster Wallace (New York, 1962 – Kalifornia, 2008) idazle estatubatuar sonatuak bere buruaz beste egin zuenetik. Bere belaunaldiko idazle garrantzizko eta eragin handikoenentzat dute askok eta aspaldidanik genuen bere testutxoren bat hona ekartzeko gogoa. Beraz, jada estatubatuar dezente ekarri ditugun arren, efemeridea probestea erabaki dugu. Gainera, […]\niraila 13, 2012\nDanele Sarriugarte Mochales (geografikoki gipuzkoarra, fonetikoki bizkaitarra eta lexikoki Euskal Herri osokoa, 1989) blog honetako kide prestuak irabazi du aurtengo Igartza Saria, “Mamuak” izeneko eleberri-proiektuarekin. Pozez zoratzen jaso zuen Danelek berria eta bigarren eskuko azoka horietako batean boneta erostera joan zen segituan, idazleen cogollicoan errazago integratzeko. Pare bat aste dira Berlinetik iritsi zela eta, beraz, […]\nOrson Welles euskaldunen lurraldean: 6. zatia\niraila 10, 2012\nHeldu gara Orson Wellesen dokumentalaren azken zatira! Estatubatuarrak, pilotaz gain, noski, ospakizuna, kantuak eta fandagoa dakarzkigu, bai, folklorea berriz. Alta, oraingoan hizpide ditu, baita ere, nazioak banatzen dituzten mugak, eta horiek sortzen dituzten jarrerak. Norbaitek euskalduntasun dosi bat behar badu, hemen aukera. Irudiak bereziki ederrak dira. Hasieran azkartxo mintzatzen bada ere, ondoren abiadura moteltzen du. […]\niraila 3, 2012\nLiteraturaren belaunaldi berriko idazle nagusienetakotzat dute aunitzek Clémence Boulouque, frantziar estatuan. Hamahiru urte zituela galdu zuen aita, Gilles Boulouque epaile antiterrorista; Paris aztoratu zuten 1986ko eraso uholdeak aztertzeko ardura eman zioten, eta presio politiko-komunikatiboa gehiago jasan ezinik, 1990ean bere buruaz beste egin zuen. Orduan piztu zitzaion alabari literaturarekiko zaletasuna. Mort d’un silence (Gallimard, 2003) du […]


Saint-Sauveur-Camprieu - Wikipedia, entziklopedia askea.\nKantonamendu canton of Trèves\n44°06′57″N 3°28′38″E / 44.1158°N 3.4772°E / 44.1158; 3.4772Koordenatuak: 44°06′57″N 3°28′38″E / 44.1158°N 3.4772°E / 44.1158; 3.4772\nMeyrueis, Dourbies, Lanuéjols, Valleraugue eta Val-d'Aigoual\n118 (%50.4) 127 (%54.3)\nSaint-Sauveur-Camprieu (frantsesez eta ofizialki: Saint-Sauveur-Camprieu) Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 263 biztanle zituen.\n2007an Saint-Sauveur-Camprieu udalerrian erroldatutako biztanleak 265 ziren. Familiak 126 ziren, horien artean 40 pertsona bakarrekoak ziren (28 bakarrik bizi ziren gizonak eta 12 bakarrik bizi ziren emakumeak), 51 seme-alabarik gabeko familiak ziren eta 35 seme-alabak dituzten bikoteak ziren.\n2007an 563 etxebizitza zeuden, 128 familiaren etxebizitza nagusia ziren, 406 bigarren erresidentzia ziren eta 29 hutsik zeuden. 539 etxeak ziren eta 23 apartamentuak ziren. 128 etxebizitza nagusietatik 100 bere jabearen bizilekua ziren, 15 alokairuan okupaturik zeuden eta 13 doan lagata zeuden; 1ek gela bat zuen, 11 etxek bi zituzten, 14 etxek hiru zituzten, 46 etxek lau zituzten eta 56 etxek bost zituzten. 109 etxek euren parking plaza propioa zuten azpian. 67 etxetan ibilgailu bat zegoen eta 49 etxetan bat baino gehiago zituzten.\nSaint-Sauveur-Camprieu udalerriko biztanleria-piramidea 2009an .\n2007an lan egiteko adina zuten pertsonak 162 ziren, horien artean 97 aktiboak ziren eta 65 inaktiboak ziren. 97 pertsona aktiboetatik 90 lanean zeuden (51 gizon eta 39 emakume) eta 7 langabezian zeuden (5 gizon eta 2 emakume). 65 pertsona inaktiboetatik 33 erretiraturik zeuden, 6 ikasten zeuden eta 26 "bestelako inaktibo" gisa sailkaturik zeuden.\n2009an Saint-Sauveur-Camprieu udalerrian 103 unitate fiskal zeuden, 209 pertsonek osaturik. Pertsona bakoitzeko diru-sarrera fiskalaren mediana urteko 14.346 euro zen.\n2007an zeuden 15 komertzioetatik, 1 bestelako produktu industrialen fabrikazioko enpresa zen, 5 eraikuntza enpresak ziren, 2 ibilgailuen saltze eta konpontze enpresak ziren, 4 ostalaritza eta jatetxe enpresak ziren, 1 higiezinen enpresa zen, 1 zerbitzu enpresa zen eta 1 administrazio publikoko enpresa zen.\n2009an zeuden norbanakoentzako 7 zerbitzu publikoetatik, 1 igeltseroa zen, 2 zurginak, 1 iturgina, 1 eraikuntza enpresa, 1 jatetxe eta 1 higiezinen agentzia.\n2000. urtean Saint-Sauveur-Camprieu udalerrian 3 nekazaritza-ustiategi zeuden.\nDourbies (6,2 km)\nMeyrueis (8,1 km)\nTrèves (8,2 km)\nGatuzières (9,3 km)\nCausse-Bégon (11,2 km)\nBNF: 152549371 (data)


Pandemiak mundu mailako konponbidea behar du | atzerria | GAUR8 - mila leiho zabalik\n2021 URT. 09\nPandemiak mundu mailako konponbidea behar du\nHegoafrikak eta Indiak eskatu diote Munduko Merkataritza Erakundeari pandemiak irauten duen bitartean txertoen gaineko jabetza intelektualaren eskubideak etetea\nUrtearekin batera hasi dira covid-19aren aurkako txertaketa kanpaina orokorrak. Errusiar Federakundea izan zen lehenengoa. Jarraian Bielorrusiak eta Argentinak Sputnik V txertoa baimendu zuten eta euren txertaketa kanpaina abiatu zuten. Txinak ofizialki orain dela egun batzuk martxan jarri zuen bere plana, baina txerto esperimentalen bost milioi dosi baino gehiago jarri ditu jadanik. Ondoren etorri dira Britainia Handia, Kanada, AEB, Suitza, Serbia, Europar Batasuna... Eta horrela abiatu da «bukaeraren hasiera» bataiatu duten prozesua. Momentu honetan txerto gehien jarri duen estatua Israel da, dagoeneko populazioaren %11,55ek dosi bat jaso du. Oso urruti gelditzen da hurrengoa, Britainia Handia, %2ra ez da oraindik iritsi.\nTxertoen erosketek ere antzeko bilakaera izan dute. Txerto gehien erosi duen herrialdea AEBak dira: 1.010 milioi dosi erosi ditu eta beste 1.600 milioi erreserbatu. Jarraian, Europar Batasuna eta India; 1.585 milioi eta 1.600 milioi dosi, hurrenez hurren. Lehen hiruren artean ez da Kanada ageri, hala ere, hango gobernuak herritar guztiei bost txerto baino gehiago jartzeko adina dosi erosi ditu. Itxura guztien arabera, herrialde aberatsak txertoak pilatzen ari dira. Dirua izanik, zergatik ez.\nLogikoa denez, txerto garestienaren –Moderna– %100 erosteko ahalmen handiko herrialdeek erosi dute. Beste aldean, Errusiakoa eta Txinakoa; txerto horien ia %100 erosteko ahalmen gutxiko estatuek erosi dituzte.\nErositako txertoen zerrendako laugarren postuan COVAX ageri da, 700 milioi dosirekin. Zaila da jakitea dagoeneko horietako zenbat jaso dituen, baina itxura guztien arabera, bat ere ez. Txertoetarako Gavi Aliantzak, Berrikuntzak Sustatzeko Koalizioak eta Osasunaren Mundu Erakundeak (OME) zuzentzen dute COVAX. Ekimen horren helburua da covid-19aren aurkako txertoen garapena eta fabrikazioa bizkortzea, eta munduko herrialde guztiek txertoetarako sarbide justu eta ekitatiboa izatea bermatzea. Oso helburu zuzenak. Nolanahi ere, badirudi enpresek nahiago dutela lehenengo ahalik eta gehien ustiatu euren txertoak eta gero gerokoak.\nTxertoen banaketak munduko aberastasunaren pilaketaren eredua jarraitzen du. GKEek kalkulatu dute aurten munduko hamar biztanletik bakarrak soilik jasoko duela txertoa eta bakar hori herrialde aberatsetako biztanlea izango dela. Hori dela eta, Hegoafrikak eta Indiak eskatu diote Munduko Merkataritza Erakundeari pandemiak irauten duen bitartean txertoen gaineko jabetza intelektualaren eskubideak etetea. MMEk oraindik ez du erabakirik hartu, baina dagoeneko herrialde aberatsak horren aurka agertu dira, EB barne. Txertoen fabrikazioa bizkortzeko ezinbesteko urratsa da hori, baina aberatsen artean horretarako borondate politikorik ez.\nEmaten du Euskal Herrian ez gaudela bereziki kezkatuta egoera horrekin. Txertoaren aldekoak txandaren zain eta aurkakoak lasai: gehienek txertoa hartuko dute eta taldeko immunitatea lortuko da; beraz, kezkatzeko motiborik ez. Auzia da mundua gero eta txikiagoa dela, harremanak gero eta estuagoak direla eta hamar biztanletik bederatzi txertorik gabe gelditzen badira, berandu baino lehen, birusaren beste aldaera bat iritsiko dela, eta arazoa konpondu beharrean larriagotu egingo dela. Oraindik ez dugu ulertu norbanakoaren biziraupena munduko biziraupen kolektiboan oinarritzen dela. •


Korritzen al duzu San Silvestre? Aplikazio horiek lagunduko dizute | Consumer\nKorritzen al duzu San Silvestre? Aplikazio horiek lagunduko dizute\nMugikorrerako app batzuek lasterketan egiten den errendimendua monitorizatzen dute, eta aurreko hitzorduetan lortutako marka gainditzen laguntzen dute\nSan Silvestre lasterketa urteko hitzordu garrantzitsuenetako bat da running zaleentzat. Abenduaren 31ko arratsaldean eta gauean egiten da kirol-ekitaldi hori, eta 39.000 txirrindulari baino gehiago biltzen ditu Madrilen bakarrik. Artikulu honek mugikorrerako aplikazioak eta parte-hartzaileei laguntzeko aholkuak biltzen ditu, bai prestakuntzan, bai lasterketan bertan.\nAbenduaren 31n, San Silvestre izenarekin, 200 herri lasterketa baino gehiago egiten dira Espainian. Jenderik jendetsuena San Silvestre Vallecana da, bere lehen edizioan (1964) 57 lasterkari parte hartu eta aurten 39.000 txirrindulari baino gehiago bilduko dituena.\nLasterketa-mota horretarako entrenamendu fisikoa optimizatzeko oso modu ona da gadgetak, aplikazioak eta beste irtenbide eta gailu digital batzuk erabiltzea, ibilbidea taxutzen edo erabiltzailearen kaloria-gastua neurtzen laguntzeko.\nNike + Running. Mugikorraren geolokalizazioari esker, egindako ibilbidea, pauso-kopurua, distantzia, denbora eta kontsumitutako kaloriak erregistratzeko aukera ematen du. Duela gutxi, “Coaching” izeneko funtzionaltasun berri bat sartu da, entrenamendu-planak eta eguneroko ariketak eskaintzen dituena, egungo egoeraren arabera maila hobetzeko. Aplikazio horren osagarri dira, halaber, monitorizazio-aplikazio aurreratuagoak (adibidez, Suave It).\nRunKeeper. Bere abantaila eta funtzionalitate nagusia, coaches profesionalek idatzitako entrenamendu-planak dira. Gainera, “Running for fatloss” modu bat du, pisua galdu nahi duenarentzat. Aurreko programek bezala, RunKeeper kaloria-app batzuekin integratzen da.\nStrava. Batez ere, geolokalizazioarekin lotutako funtzionalitateak nabarmentzen dira. Kasu horretan, Stravak beste erabiltzaile batzuek sortutako ibilbideak arakatzeko edo zerotik sortzeko aukera ematen du. Ibilbidearen edo segmentuen bidez denbora konparatzeko aukera ematen du, eta, horrez gain, kaloriak kontrolatzeko aplikazioak ere baditu.\n10 K Runner. App honek dioenez, erabiltzaileak 14 asteko 10 km-ko korridore bihurtzen ditu astean hiru saio. Hori, neurri batean, entrenamendu-planaren intentsitateari zor zaio, eta, beraz, nahiko garrantzitsua da hori betetzea. 10K Runner da erabiltzaile gehien dituen korridoreetako bat (1,2 milioi pertsona).\nAste bateko lasterketa prestatzeko aholkuak\nGarrantzitsua da jakitea distantzia luzeko lasterketa baten aurreko astean ez dela gomendagarria oso entrenamendu oldarkorra eta zorrotza egitea. Hain denbora gutxian horrelako lehiaketa bat egiteak ondorio negatiboak ekarriko dizkio korridorearen egoera fisikoari; beraz, garrantzitsua da entrenamendu-plan egoki bat egin izana. Azken astea egokia da egoera fisikoa errepasatzeko eta muskuluei atsedena emateko, lasterketa-egunean ehuneko ehunean egon daitezen.\nAtsedenaldi aktiboa. Azken jardunaldiak funtsezkoak dira gorputzak aldez aurreko entrenamendu baten saio gogorrak asimilatzeko. Kirolariak egin duen entrenamendu-planaren arabera, aldaketa txikiak gerta daitezke. Gomendatzen da distantzia luzeko lasterketak astebete baino lehenago egiteari uztea, eta lasterketa-saioak erritmo baxuan egitea, presarik gabe korrika egitea, baina gorputza aktibatuta izatea, betiere luzatze-plan egoki baten bidez.\nIrudia: Håkan Dahlström\nDieta. Aurreko puntuan bezala, erabilitako entrenamendu-planaren araberakoa da. Egokiena ohiturak eta kopuruak ez aldatzea da, eta arreta berezia jartzen saiatzea karbohidrato eta C bitamina gehiago hartzen. Era guztietako janari lasterrak saihestea komeni da, baita koipeak eta digestio astuna ere. Gainera, elikadura egoki batek atsedenaldi egokia emango dio txapelketari.\nLo-denbora. Entrenamenduaren funtsezko zatia da. Atsedenik hartu gabe eta lo-ordu nahikorik gabe, zaila da emaitza onak lortzea. Garrantzitsua da lasterketaren aurreko zazpi egunetan modu egokian atseden hartzea, bestela lesio arriskua handiagoa izango baita.\nAzken entrenamendua. Kirolaria da bere gaitasunak eta muga fisikoak ondoen ezagutzen dituena; beraz, azken eguneko plana aldatu egin daiteke horren arabera. Azken entrenamendu horren helburua da erritmoa mantentzea eta gorputza hurrengo egunerako prest uztea; beraz, trosta suabea 20 minutuko saio bat da, eta intentsitate txikiko luzamendua eta abdominalak, egin den prestakuntza-aldi gogorra amaitzeko.\nKorrikalarien jakin-mina: zure zapatiletan garbiketa digitala\nSHuVee aparailu honek argi ultramorea erabiltzen du, usain txarrak kentzeko eta entrenamendu-saio baten ondoren zapatiletan dauden germenak kentzeko. Prozesuan elementu kimikorik erabiltzen ez denez, zapatilen osotasuna ez da arriskuan jartzen. Gutxienez zortzi ordu behar dira garbiketa osatzeko.\naplikazioak kirol móviles-eu Smartphone-a


ANDRAMARI ZORNOTZAKO IKASTOLA - www.amorebieta.com – Hilero Zornotzan\nEscrito por Hilero en Irakaskuntza · 2016/01/28 · No hay comentarios\nAndramari Zornotzako Ikastola etengabeko hazkundean dabil, buru-belarri. Horren adierazgarri dira, besteak beste, aurten, ikastolaren 50. urteurrenean, abian jarri dituen eraikina eta metodologia berritzailea.\nDBHn ezarritako metodologia berriari erantzuna ematea izan da, hain zuzen, Andramariren azpiegiturak hobetzeko arrazoietako bat.\nGehiago, desberdin eta hobeto ikasi eta erakusteko metodologia da: EKI Digitala.\nIkastolan Protagonista ikaslea da (irakasleen rol-aldaketa nabaria da, beraz). Irakaslea ikaslearen laguntzaile da, ikaskuntza prozesua antolatu, erraztu eta gidatu egiten duena.\nEta, bide horretan, Zornotzako Ikastolak heziketa praktikoaren aldaketa haratago eraman eta metodologia digitala txertatzea erabaki du.\nIntegrazio pedagogikoaren hautua egin eta metodologia sozio-eraikitzailea bultzatzeaz gain, alor digitala ezagutu eta arduraz jokatuko duten hiritarrak prestatzeko bide zuzenena jarri du abian: murgiltze digitala.\nKomunikatzen, norbera izaten, elkarrekin bizitzen, egiten eta ekiten, pentsatzen eta ikasten ikastea: horra hor ikasleentzat nahi dugun bidea.\nZertarako, zer eta nola irakatsi eta ikastearekin koherentzian, ebaluazioaren ikuspegia eta haren praktikak aldatu egin dira: Informazioaren Ezagutza, Ekintza, Komunikazioa, Harreman interpertsonala eta intrapertsonala.\nDigitala izateak lana errazten du, material eta jarduera didaktiko guztiak leku berean baitaude; horretaz gain, azpimarratzekoa da ordenagailuak liburuek baino pisu txikiagoa duela; eta, azkenik, ikasle edo irakasleen arteko harremana bultzatzen eta sendotzen du, edozein unetan harremanetan sartzeko aukera eskainiz, zalantzak argitzen laguntzen duelako.\nHobekuntzak, baina, ez dira DBHko etapara mugatu, Haurtzaindegia berritzen ere baitabil Andramari ikastola.\nAzkeneko urteetan asko ugaldu dira haurtzaroaren inguruko ikerketak.\nGizarte-aldaketek eragin handia izan dute haurtzaroaren esparruan, hala familien izaerari eta egoerei dagokionez nola egoera ekonomikoari eta lan baldintzei dagokionez.\nIkastolok, gaur egungo egoeraren inguruko hausnarketa egin ostean eta horren ondorioz, gizarteari eskaintzen diogun haur hezkuntzaren eredua berritzea erabaki dugu.\nAndramari ikastolan HH (0-6 urte) etapa gaurkotu eta egokitu egin nahi dugu. Orain arte daukagunari berrikuntza pedagogikoak gehituz, gure haurrekin lotura egokia izan eta osotasunean ulertu, hezi eta hazteko asmoz.\nAmaren sabelean dagoenetik, haurra loturak sortzen ari da, 6-7 hilabete arte azaleratu ez arren. Eta lotura, atxikimendu, hori sustatuko duten elementuak behatu eta ase nahi ditugu ikastolan, umeak atxikimendu ziurra lor dezan. Horrela, umeari esparru lasaia eta lasaigarria eskainiz, umeak gustura abiaraziko du arakatzeko fasea. Etapa horretan, bere ingurua arakatuz barneratuko du behar duen informazioa gehiena.\nBetiere ildo horretan, haurren beharrak betetzeko mugimendu askea bermatuko duten material berriak ezartzen dihardugu haurtzaindegian.\n« Carrera Save the Children


Batxilergoko Orientazio Azokaren VII. edizioa | Jesuitak\nDatorren asteko ostegun eta ostiralean, abenduaren 14-15ean, Batxilergoko ikasleei goi mailako hautaketan laguntzeko asmoz, Orientazio Azokaren VII. edizioa antolatu dugu San Jose Jesuitak Ikastetxean.\nOstegun goizean, abenduak 14, batxilergoko ikasleek unibertsitaeek antolatutako saio praktikoetan parte hartuko dute. Jarraian, 2. batxilergoko ikasleek Ikastetxeko ikasle ohien mahai-ingurua izango dute, goi mailako ikasketen hautaketa eta adaptazioan egon ohi diren zalantzak elkarbanatzeko eta argitzeko asmoz. Horrez gain, Cristina Luengok, Jesuitak Ikastetxeko orientatzaileak, DBH 4. mailako ikasleekin “Nire etorkizuna amesten” saioa konpartituko du.\nArratsaldez, ikasleek ez ezik, familiek ere azoka ikastetxeko liburutegian bisitatzeko aukera izango dute; baita Arrupe aretoan unibertsitateen aurkezpenak entzuteko ere.\nOstiralean, abenduak 15, goizeko 10.00etan batxilergoko ikasleek “El arte de decidir qué hacer en la vida” lan munduko esperientzia biren testingantza jasoko dute Durangoko Alkate anderearen, Aitziber Irigoras, eta Bilboko Arte Ederretako Museoaren zuzendariaren, Miguel Zugazaren eskutik. Ostegun arratsaldeko hitzaldietara etortzera animatzen zaituegu ikasle eta gurasoei, baita liburutegian egongo diren informazio txokoak bisitatzera ere.\nBarnetasuna, emozioak eta hizkuntza: mundua eraldatzeko gako gehiago\nKomikigintza ardatz hartuta, aniztasuna lantzen\nEskolaz Kanpoko Ekintzak: 18/19 ikasturteko eskaintza osoa.


Baga Biga: Teknoskopioa 2009-2010 berritua martxan da\nTeknoskopioa 2009-2010 berritua martxan da\nElhuyar Fundazioak, Innobasquek eta Eusko Jaurlaritzaren Hezkuntza, Unibertsitate eta Ikerketa Sailak Teknoskopioa 2009-2010 gazteentzako ideia-lehiaketa jarri dute abian. Hezkuntza-sistemaren beharretara hobeto egokitzeko, aurtengo lehiaketak 6 hilabeteko iraupena izango du —2009ko abendutik 2010eko maiatza bitartera— eta “Darwin eta eboluzioa” izango du ardatz. Lehiaketaren helburua da zientzia eta teknologiarekiko zaletasuna eta jarrera ekintzailea sustatzea gazteen artean, eta ikasleek gai zientifiko eta teknologikoen inguruan duten motibazioa eta parte-hartzea bultzatzea. Horregatik, lehiaketak irauten duen bitartean, gazteak ikertzaile, asmatzaile eta sortzaile bihurtuko dira.\nTeknoskopioan, hamalau urtetik hemezortzira bitarteko neska-mutilek har dezakete parte, gehienez hiru laguneko taldetan antolatuta. DBHko bigarren zikloko, Batxilergoko eta Lanbide Heziketako ziklo ertaineko ikasketak egiten ari diren ikasleentzat prestatutako lehiaketa da, eta aurtengoak seigarren edizioa du. Edizio honetan, parte-hartzaileak zientzialari bihurtuko dira: Darwin-ek bere garaian egindako bidaia biziko dute, giza eboluzioaren beste teoria batzuk aztertuko dituzte eta beren eboluzio-teoria proposatuko dute lurrera meteorito bat eroriko litzatekeen kasua irudikatuta. Horretarako, beren blog propioa sortzeko plataforma izango dute prest.\nLehiaketak irauten dituen sei hilabeteak hiru fasetan banatuta egongo dira: lehenengo faseak abenduaren 1etik urtarrilaren 31ra bitarte iraungo du; bigarren faseak otsailaren 1etik martxoaren 31ra bitarte; eta hirugarren eta azkenak, apirilaren 1etik maiatzaren 31ra bitarte. Parte-hartzaileei fase bakoitzera edo lehiaketa osora apuntatzeko aukera emango zaie. Hiru faseetako bakoitzean, blog bat sarituko da, eta egileek ordenagailu ultraeramangarri bana jasoko dute.\nIdeia-lehiaketa honi buruzko informazio guztia www.zientzia.net/teknoskopioa webgunean dago. Hor, lehiaketaren xehetasunak aurkitzeaz gain, antolatzaileek gaiari buruz prestatutako material didaktiko osagarria dute eskuragarri parte-hartzaileek. Webgune berean, aurreko edizioetako probak ere ikus daitezke.\nPublicado por Iker Barrena en 13:32\nEtiquetas: Albisteak, Elhuyar, Teknoskopioa\nHelburu politikoen aurkako zibererasoek gora eging...\nUrte Berri On... eta Zorionak!\nHelburu politikoen kontrako zibererasoak areagotuk...\nDatu publikoak Interneten jarriko ditu Jaurlaritza...\nSakelako berria urtarrilaren 5ean aurkeztu dezake ...\n2009ko Interneteko kutunenak, aukeran\nBodega, Mac Os Xrako aplikazio biltegia Wix flash,...\nDisko gogorren partizioak eta fitxategi sistemak\nMugikor berria urtarrilaren 5ean aurkez dezake Goo...\nDatu publikoak zabaltzeko proiektuari hasiera eman...\nAzal Berria Baga Biga-n\nGabonetako lehiaketa Microsoften\nOrdenagailuetako arazoek estresa sor dezakete\nBabesa arazo elektrikoen aurrean\nGooglek telefono librea merkaturatuko du\nGoogle Chromerako gehigarrien webgune ofiziala esk...\nGMail posta kudeaketa aplikazio bezala\nMugikorrekin intimitate askorik ez\nCloud computing: datuak eta aplikazioak lainoan\nEuskarazko itzulpen automatiko librea hobetzeko bi...\nLehen ordenagailu kuantikoa\nMatxin itzultzaile automatikoaren bertsio berria -...\nAmazonek filmen salmenta berrasmatu du\nFilm bat erosi, 'streaming' bidez ikusi edo jaitsi...\nTEKNOLOGIA: Film bat erosi, 'streaming' bidez ikus...\n'BADOK.INFO' WEBGUNEAREN AURKEZPENA\nKantuaren atari eta aterpe\nLaComuna.tv itxiko dute\nLaComuna.tvk bideoak eskaintzeari utziko dio urtar...\nINTERNETEN: LaComuna.tvk bideoak eskaintzeari utzi...\nSegurtasun gehiago Facebooken\nTxinako Gobernua Interneteko jokoen aurka\nWebgunea. Eskerrikaskoandereño.com Andereñoen omen...\nYahoo, datu pertsonalak kontrolatzearen alde\nGoogle Public DNS MS Office 2010 ekainean argitara...\nWeb komunikazioa eta protokoloak azaltzen\n'SearchCongress' batzarra Bilbon\nEuskal blogari onenak uko egin dio Buber Saria jas...\nGOLARDOA: Euskal blogari onenak uko egin dio Buber...\nInternet erabiltzaileek kalera eraman dituzte eure...\nEKONOMIA IRAUNKORRAREN LEGEA: Internautek kalera e...\nTxalapartatik musika elektronikora, senez\n'Tropela.net', guztien aurretik\nGobernuak ez du webgunerik itxiko, Zapateroren esa...\nJABETZA INTELEKTUALA: Gobernuak ez du webgunerik i...


iratxe andueza | Irati Irratia iratxe andueza – Irati Irratia\n22 ekaina, 2021 22 ekaina, 2021 Irati Irratia\tAezkoa, Auritz, Berriak, Elkarrizketak, Euskara, Kultura\tAntzerki zikloa, Auñamendiko Bitxiloreak, euskara, iratxe andueza\tLeave a comment\nBono laguntzen aferaz solastu ginen azkenengoz Iratxe Anduezarekin, Auñamendiko Bitxiloreek erronka handia baitzuten Auñamendiko Antzerki Zikloarekin. Gaur da eguna, zeinetan zikloa egitea lortu eta igandean estreinatu eginen duten, Axut konpainiaren Amua antzezlana izanen baita estreinua egiteko arduraduna. Jende zein erakunde eta negozioen inplikazioa nabarmendu nahi izan ditu, hauek ahalbidetu baitute proiektu honek aurrera egin zezan. […]\nEuskarazko antzerki zikloa antolatu dute Auñamendiko Bitxiloreek\n25 maiatza, 2021 25 maiatza, 2021 Irati Irratia\tAezkoa, Auritz, Berriak, Elkarrizketak, Erro ibarra, Euskara, Kultura\tAntzerki zikloa, Auñamendiko Bitxiloreak, euskara, iratxe andueza\tLeave a comment\nAuñamendiko Bitxiloreak Euskararen Ginkanara aurkeztutako 5 lagunek osatzen duten taldea da eta hemendik sortzen da euskarazko antzerki ziklo bat egitearen ideia. Ekainaren 27an hasi eta irailera bitarte hiru emanaldi antolatu dituzte Auritzen bat eta bi Aezkoan. Orain diru-laguntzen bila dabiltza eta ate desberdinak joz aritu dira egunotan. Bonolaguntza batzuk atera dituzte antzerki zikloa aurrera ateratzeko […]\n16 martxoa, 2020 16 martxoa, 2020 Irati Irratia\tAezkoa, Berriak, Kolaborazioak\tangelines rota, iratxe andueza, musika, pirinioko soinu banda, zerrenda\tLeave a comment\nEgoera berezi honek iniziatiba bereziak behar ditu eta horregatik bota genuen 10 kantuen erronka. Lehenak izan dira parte hartzen Angelines Rota eta Iratxe Andueza, Garraldako Zerrajeroina etxekoak. Ederki asko gozatu ditugu eurak aukeratutako abestiekin. Abestiak: 1-Bakean ala otzandua. Olatz zugasti 2-Pater noster. Zetak 3-Korapiloak. mor more 4- Zeinen politak garen. Pirritx,Porrotx eta Marimotots 5- Escriurem. […]


Errusiako historiari buruz Kollontaik 1923an idatzitako liburua euskaratu du Aroa Uhartek | Kultura | Naiz\n2021 API. 07 - 13:28h\nErrusiako historiari buruz Kollontaik 1923an idatzitako liburua euskaratu du Aroa Uhartek\nErein eta Igela argitaletxeek Aleksandra Kollontaik idatzitako ‘Erle langileen amodioak’ liburuaren euskarazko itzulpena aurkeztu dute. XIX. mendearen amaieratik 1923ra arteko Errusiaren historiako gertakari nagusiak kontatzen direla azaldu du Aroa Uharte itzultzaileak.\nAroa Uharte itzultzailea. (Erein argitaletxea)\nErein eta Igela argitaletxeek Aleksandra Kollontairen ‘Erle langileen amodioak’ liburuaren itzulpena argitaratu dute, Aroa Uhartek euskarara ekarria. Bertan, XIX. mendearen amaieratik XX. mendearen lehenengo bi hamarkadetara arteko Errusiaren historiako gertakari nagusiak kontatzen dira, pertsonen bizipenei garrantzia emanez.\nAleksandra Kollontai (San Petersburgo, 1872 - Mosku, 1952) errusiar iraultzaile eta politikaria, teorialari feminista eta idazlea izan zen. Marxismoaren barruko ikuspegi feminista lantzen lehenetarikoa izan zen, eta saiakera-lan oparoa utzi zuen idatzita emakumeen hainbat problematika espezifikoren inguruan.\nOrain euskarara ekarritako liburu hau 1923an eman zuen argitara Kollontaik, eta hiru kontakizun biltzen ditu. Errusiaren historiako gertakari nagusiak kontatzen dira, pertsona xumeen bihotz-barrenetik eta emakumeen ikuspegitik kontatuak: XIX. mendearen amaierako bortizkeria, 1905eko iraultza, I. Mundu Gerra, 1917ko iraultzak, Gerra Zibila, NEP politika ekonomikoa...\nPertsonen bizipenen garrantzia\nBaina Uhartek gaurko aurkezpenean azaldu duenez, protagonismoa gertakariei eman ordez pertsonen bizipenei ematen zaie. «Kollontairen fokua gaur egun ditugun ezinegon eta kezka batzuekin hari fin baten bidez lotzen da, pertsonala politikoa dela aldarrikatzen ari baita etengabe», azaldu du itzultzaileak.\n«Gertakari historiko nagusiez gain, bizitza ekonomiko, politiko eta sozialaren koadro jakin bat ere osa dezakegu, narrazio hauetan islatzen baitira garaiko klase sozialak eta haien arteko borroka, lan-gatazkak, familia-ereduaren aldaketa, lan erreproduktiboen kolektibizazioa, ildo politikoen arteko harremanak, burokratizazioa, klandestinitatea, langabezia, gosea, lehengai falta eta ezkutuko merkatua... Baina protagonistak amodio-kontuak dira. Bere garaiak moldekatutako amodio-istorioak», dio liburuaren sinopsiak.\nEuskarazko itzulpenaren egileak azaldu duenez, liburuak estilo sinplea eta hizkera ez hanpatua duela azaldu du. «Ahozkotasunaren karga handia» narrazioaren beste ezaugarri bat dela nabarmendu du, eta hori aditz-denboren etengabeko jauziekin markatzen dela zehaztu du.\nLiburuan diskurtsorik ez dagoela esan du Uhartek. Izan ere, itzultzailearen arabera, pertsonaien eta ekintzen bitartez adierazten dira ideiak eta planteatzen dira galderak. «Pertsonaiek beren bizitza eta garapen propioa dute, ez dira karikatura itxiak», zehaztu du.\nUhartek liburu hau itzultzea «lan handia» izan dela azpimarratu du: «Belarri bat errusieran (eta horrekin lotutako doinu, adierazpide, irakurgai, jende, bizipen, zapore, historia...) eta bestea nire hizkuntzaren musikan izaki, oreka bilatzen aritu beharra. Doinu arrotz bat euskal irakurleen belarrira gozoa izan dadin saiatzea. Itzulpena hori baldin bada beti, literaturak horrekin jostatzeko eta gozatzeko aukera ematen du», azaldu du. Izan ere, berak bakarrik egin duen lehenbiziko literatura-itzulpena izan da.\nAleksandra Kollontai figura «izugarri interesantea» dela nabarmendu du Uhartek, «bai pertsonaia historiko gisa, bai emakumeen askapenaren borrokaren protagonista gisa».


Azkoitiko eta Azpeitiko adinekoen egoitzetako langileak eskuorriak banatzen aritu dira - Urola Kostako Hitza : Urola Kostako Hitza\nAzkoitiko eta Azpeitiko adinekoen egoitzetako langileak eskuorriak banatzen aritu dira\n232. greba eguna dute gaur erresidentzietako langileek, eta beren gatazka gizarteratzeko helburuarekin, eskuorriak banatzen eta kartelak pegatzen aritu da hainbat langile gaur Azpeitian.\nAzpeitiko eta Azkoitiko adinekoen egoitzetako langile talde bat beren gatazka gizarteratzen aritu da gaur Azpeitian. 10:00etan elkartu dira, eta azoka eguna aprobetxatu dute, kartelak jartzeko eta eskuorriak banatzeko. 232. greba eguna dute gaur erresidentzietako langileek; hiru urte daramatzate hitzarmena eguneratu gabe eta “zaintzaren kalitatea bermatzeko urrats irmoak” eskatzen dituzte, ELA sindikatuak azaldu duenez. “Bien bitartean, Gipuzkoako Foru Aldundiak ez du inolako erantzunik ematen, kontuan hartuta egoitzen %90 erakunde horrek finantzatzen duela. Martxoaren 8a datorren honetan, erakundeei eskatu nahi diegu propaganda gutxiago egin dezatela eta benetako errealitateei erantzun diezaietela. Hauxe baita berdintasunean urratsak emateko adibide garbia”, adierazi du ELAk.\nSindikatuak jakinarazi duenez, honako hauek dira langileen kexa nagusiak: langileen herena baino gehiago 1.000 euroko soldatara ez da iristen; pertsona bat altxatu, garbitu, jantzi eta hari pixoihalak aldatzeko hamabost minutu baino ez dituzte izaten; egoitza askotan, bi erizain baino ez daude 140 pertsona artatzeko; gizonezkoek lan egiten duten sektoreekin alderatuta, 6.000 euro gutxiago kobratzen dituzte emakume izateagatik; eta eguneko 90 minutuko arreta baino ez dute adinekoek. “Gipuzkoako senideak ere protestak egiten ari dira, gatazkari irtenbideak eskatzeko. Gure aitona-amonen bizitza erdigunean jartzea da helburu nagusia, interes ekonomikoak eta kapitalistak alde batera utziz”, erantsi du ELAk.\nLABek deituta, elkarretaratzea\nLABek deituta ere egin du protesta gaur, adinekoen egoitzetako hainbat langilek. Plazan elkartu dira horiek, Helduen egoitzetako hitzarmena orain! lelopean. Hain zuzen ere, LABek salatu du patronalek eta Gipuzkoako Foru Aldundiak adinekoen egoitzetako herrialde hitzarmena “bahitu” duela, “interes ekonomikoak eta politikoak” lehenetsita. “Argi dago hitzarmenik gabe biluzik gaude, eta horrenbestez, egoerari buelta emateko LABek tinko eutsiko dio borrokari”.\nSindikatuak adierazi duenez, joan zen otsailaren 12rako deituta zegoen negoziazio mahaira ez joatea erabaki zuen. LABen arabera, patronalek azken bileran aurkeztutako proposamenari erantzuteko hartu zuten bilkurara ez joateko erabakia: “Ezin dugu inondikinora onartu 2017-2018 urteak galdutzat ematea”. Indar metaketen aldeko hautua egin duela ere esan du sindikatuak: “ELA sindikatua gonbidatzen dugu LABek eta CCOOk Gipuzkoako senideekin batera hasi dugun indar metaketan parte hartzera”.


Eusko Jaurlaritza, ondarearen gaineko zerga kentzearen aurka - Ekonomiaren KZ\nBingen Zupiria Eusko Jaurlaritzako bozeramaileak atzo adierazi zuenez, Ondarearen gaineko Zerga kentzeko “lider ekonomiko batzuek presio handia egin arren”, “Oro har, euskal erakunde-sistemak uste du beharrezkoa dela baliabide fiskal guztiak izatea eskaintzen ditugun programei behar bezala erantzuteko”. Zentzu horretan, “Zerga-bilketaren eta zerbitzu publikoen kantitatearen eta kalitatearen arteko oreka” egon behar dela azpimarratu zuen.\nAsteroko Gobernu Kontseiluaren osteko prentsaurrekoan, Zupiriak modu horretan hitz egin zuen patronaleko hainbat ordezkarik Euskadiren erakargarritasuna handitzeko neurri fiskalen inguruan egindako eskaerei buruz galdetu ondoren.\nAldundiek eta, zehazki, hiru foru-ogasunek dituzte zerga-arloko eskumenak, eta, beraz, edozein aldaketa lurralde bakoitzean egin beharko litzateke. Datorren urtean euskal administrazioek beren zerga-esparruari buruzko hausnarketa bateratua egingo duten arren – Covid-ak atzeratua, bide batez –, aldundiak egungo eskemari eustearen alde agertu dira, eta ez dute zergak ezabatzeko asmorik. Hala eta guztiz ere, Gobernuko bozeramaileak saihestu egin nahi izan zuen Madrilgo Gobernuaren zerga-jaitsieraren ondoren ireki den eztabaidak, lehendakariaren eta Isabel Díaz Ayuso presidentearen arteko adierazpenen gurutzaketa batekin, nahasmena sortzea foru-ogasunen asmoen aurka.\nIldo horretan, Zupiriak “polemiketan” edo “inori erantzun” ez sartzea saihestu zuen. Nolanahi ere, azpimarratu zuen “Euskadiren eta euskal erakundeen helburua munduko herrialde aurreratuenekin alderatzea” dela, batez ere Europako iparraldekoekin, eta ohartarazi zuen, herrialde horiek eskaintzen dituzten zerbitzuen eta prestazioen maila lortu ahal izateko, “Baliabide publiko asko” behar direla.\nZupiriak gogorarazi zuen Euskadik ezin duela “Estatuko funtsetara jo zerbitzu eta programa horiek finantzatzeko”, baizik eta Kontzertu Ekonomikoaren eta Kupoaren sistemaren bidez arautzen dela. Sistema “solidarioa” da, izan ere, “Euskadik Estatuko karga orokorren % 6,24 ematen du, nahiz eta bertako biztanleria % 4,5 izan, eta Estatuan sortzen denaren % 5ak sortzen duen aberastasuna”, azpimarratu zuen.\nBozeramaileak adierazi zuenez, euskal erakundeek “presio handia izan dute azkenaldian zenbait lider ekonomikok” Ondarearen gaineko Zerga kentzeko, baina, bere ustez, “Oro har, euskal erakunde-sistemak uste du beharrezkoa dela Euskadin sortzen diren zerga-baliabide guztiak izatea eskaintzen ditugun programei behar bezala erantzuteko”.\nBingen Zupiriak adierazi zuenez, “Horiei esker, osasun-sistema ona, hezkuntza-sistema ona edo Estatu espainol osoan berdina ez den elkartasun-sistema bat izateaz harro egon gaitezke – Eta hala egiten dute euskal herritarrok –”.\nHori dela eta, “Balantza eta oreka bat dago, eta egon behar du, zerga-bilketaren eta administrazioek eskaintzen dituzten zerbitzu publikoen kantitatearen eta kalitatearen artean”.\n← Kotizazioak igotzeak langabezia eragingo du, Confebasken arabera\nAzpiazu, adostasunera irekita aurrekontua onartzeko →


Freneuse (Itsas Sena) - Wikipedia, entziklopedia askea.\nFreneuse (Itsas Sena)\nCriquebeuf-sur-Seine, Martot, Cléon, Saint-Aubin-lès-Elbeuf, Saint-Pierre-lès-Elbeuf, Sotteville-sous-le-Val eta Tourville-la-Rivière\n951 (2018ko urtarrilaren 1a)\n466 (%49) 466 (%49)\nFreneuse Frantziako udalerria da, Itsas Sena departamenduan dagoena, Normandia eskualdean. 2013an 936 biztanle zituen.\n2007an Freneuse udalerrian erroldatutako biztanleak 936 ziren. Familiak 376 ziren, horien artean 76 pertsona bakarrekoak ziren (32 bakarrik bizi ziren gizonak eta 44 bakarrik bizi ziren emakumeak), 184 seme-alabarik gabeko familiak ziren, 112 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 418 etxebizitza zeuden, 396 familiaren etxebizitza nagusia ziren, 13 bigarren erresidentzia ziren eta 9 hutsik zeuden. 402 etxeak ziren eta 14 apartamentuak ziren. 396 etxebizitza nagusietatik 360 bere jabearen bizilekua ziren, 33 alokairuan okupaturik zeuden eta 3 doan lagata zeuden; 3 etxek gela bat zuten, 15 etxek bi zituzten, 48 etxek hiru zituzten, 112 etxek lau zituzten eta 217 etxek bost zituzten. 337 etxek euren parking plaza propioa zuten azpian. 141 etxetan ibilgailu bat zegoen eta 238 etxetan bat baino gehiago zituzten.\nFreneuse udalerriko biztanleria-piramidea 2009an .\n2007an lan egiteko adina zuten pertsonak 616 ziren, horien artean 406 aktiboak ziren eta 210 inaktiboak ziren. 406 pertsona aktiboetatik 383 lanean zeuden (199 gizon eta 184 emakume) eta 23 langabezian zeuden (16 gizon eta 7 emakume). 210 pertsona inaktiboetatik 130 erretiraturik zeuden, 42 ikasten zeuden eta 38 "bestelako inaktibo" gisa sailkaturik zeuden.\n2009an Freneuse udalerrian 394 unitate fiskal zeuden, 939 pertsonek osaturik. Pertsona bakoitzeko diru-sarrera fiskalaren mediana urteko 23.654 euro zen.\n2007an zeuden 17 komertzioetatik, 5 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 informazio eta komunikazio enpresa zen, 1 finantziazio enpresa zen, 1 zerbitzu enpresa zen, 2 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 4 zerbitzu publikoetatik, 2 argiketariak ziren, 1 ile apaindegia eta 1 jatetxe.\nCriquebeuf-sur-Seine (1,5 km)\nMartot (2,2 km)\nTourville-la-Rivière (2,4 km)\nOissel (3,0 km)\nCléon (3,4 km)\nMultimedia: Freneuse (Seine-Maritime)\nBNF: 15274868f (data)


San Markos Mankomunitatea: Olaiaren erronka\nEsperientzia berri batean parte hartu nahi al duzu?\nGaika biltzeko kanpainak »\nOlaiaren erronka »\nKaleak lorez bete ziren\nPuntu berde mugikorra zugandik gertuago\nGure zaborra... arazo bat, pate hartu bere konponbidean!\n"Bizitza luzea du beirak, birziklatu!"\nGonbite honekin 2012ko udaberrian egindako kanpainari hasiera ematen zitzaion. Bi gaztek herritarren begietara hilabete batez bizikidetzen jardun zuten. Leloak aipatzen zuen erronka protagonistari jartzen zitzaion zeregina zen, hain zuzen ere, bere pisu-kideak, ondoren birziklatzeko, hondakinak bereiztea.\nEtxearen eremuan hondakinak bereiz daitezen bultzatzea..\nHerri-bidean mezu argiarekin egotea eta gure eguneroko bizian etxeetan jatorrian bereiz daitezkeen uneak islatzea.\nFormatu berriztatzaile eta originala aprobetxatzea, komunikabideetan eta gizarte-sareetan iragazteko.\nKanpainaren oinarria jendearen begietara apartamentu batean bi protagonista gazteen bizikidetasuna izan zen. Horretarako, hormak erabat kristalezkoak ziren. Bere eguneroko bizia kaletik edo internet bidez emankizunarekin (streaming) jarrai zitekeen. Apartamentuak Mankomunitateko lau udalerri handienen herri-plazak bisitatu zituen: Donostia, Errenteria, Lasarte-Oria eta Pasaia.\nLiburuxka (9,2 mb.) »\nApartamentua kokatu ez zen udalerri guztien etxebizitzetako postontzietan sartu zen informazio-liburuxka. Gainera, une oro jendearen esku egon zen eskuratu eta etxean hondakinak bereizteko orduan zalantzak argitzeko.\nKanpainaren argazkiak Flikrren\nSintonia. Joan deskargatzera.\nIragarkia: Olaiaren erronka 40 Principales irratian. Joan deskargatzera.\nIragarkia: Olaiaren erronka Onda Vasca irratian. Joan deskargatzera.\nOlaiaren erronka Onda Vasca irratian. Joan deskargatzera\nOlaiaren erronka Euskadi Irratian. Joan deskargatzera.\nIragarkiak. 1,2 Mb)\nIdatzizko komunikabideetan presentzaiaren bilduma\nIrutxuloko Hitza (en euskera)\nBlog de Herri Ametsa ikastolaren\nLasarteoriasarean.eu (en euskera)\nMetroo: Red social de Lasarte-Oria


Indarkeria matxista | Diccionario Cear\nIndarkeria matxista honako hau da: emakumeen, nesken eta arautegitik kanpoko genero-identitatea eta/edo sexualitatea duten pertsonen duintasunari, estimuari eta osotasun fisiko eta mentalari kaltea eragiteko laguntzen duten ekintzak. Egiturazko indarkeria mota bat da, gizarte guztietan eta gizartearen eremu guztietan azaltzen delako, nahiz eta maila desberdinetan gertatzen den eta mekanismo desberdinak erabiliz, hainbat gairen arabera, hala nola arraza, maila eta talde etniko jakin baten partaide izatea.\nIndarkeria hori patriarkatuak ezartzen duen desberdintasunaren adierazpena da, eta, era berean, patriarkatuaren jarraipena bermatuko duen tresna da. Hiru eremuren bitartez antolatzen da: indarkeria sinbolikoa, aurreiritziak eta idearioa sortzen duena; egiturazko indarkeria, diskriminazioa bermatzen duten erakunde guztiekin; eta indarkeria materiala, zuzeneko indarkeriaren adierazpen zehatz guztietan. Halaber, “maskulinoa dena” “femeninoa denaren” gainetik eta bi kategoria horietan sartuta ez dauden genero-identitate guztien gainetik gailentzea indartzen, legitimatzen eta errepikatzen laguntzen duen bitartekoa da.\nEremu pribatuan ematen den indarkeria matxista gehien hedatuta eta gutxien ikusten dena da, nahiz eta azken urte hauetan hainbat ahalegin egin diren hura identifikatzeko eta hari aurre egiteko. Familian edo afektuzko harremanean gertatu ohi da; egilea zeregin maskulino menderatzailea hartzen duena izaten da eta gauzatzen dituen indarkeriazko ekintza horiek zeregin horretan oinarritzen ditu. Indarkeria fisikoa, psikologikoa, ekonomikoa, lan-arlokoa eta/edo sexuala izan daiteke.\nEra berean, esan behar dugu LGTTBIen aurka gauzatutako indarkeria matxista indar handiz sartzen dela eremu sozialetan eta onarpen-maila handia duela, eta, askotan, estatuko erakundeek eta gizarteak orokorrean ez dutela kontuan hartzen edo modu irekian sustatzen dutela.\nAbusu horiek guztiak, hain larriak eta iraunkorrak izateagatik, dira abusu horiek pairatzen dituzten pertsonek ihes egitea eragiten duten kausa nagusietako bat, pertsona horien inguruneak ez direlako seguruak eta mehatxatzaileak direlako beren bizitzarako eta segurtasun pertsonalerako, eta estatuaren babesik ez dutelako. Gai hori bereziki garrantzitsua da asilo-eskubidean; izan ere, egiten diren eskaera askotan indarkeria matxistak eragindako abusu espezifikoko hainbat mota argudiatzen dira jazarpenaren arrazoi nagusi gisa. Horregatik, Espainian aurkeztutako asilo-eskubide gehienek adierazten dute babesa bilatzeko indar eragile nagusia beren familietan bizi izandako indarkeria matxistaren egoera onartezina izan zela. Era berean, LGTTBIek hainbat indarkeria mota aipatzen dituzte, beren inguruneetan askoz ere orokortuagoak eta instituzionalizatuagoak daudenak, asiloa eskatzeko garaian.\nPíkara Magazine (2013): Glosario Feminista. Honako webgune honetan: http://glosario.pikaramagazine.com/inicio.php?lg=es&sec=inicio


Asteburuetarako eskaintzak - Hôtel Les Goelands 3* à Saint-Jean-de-Luz au Pays Basque\nLES GOELANDS HOTELA DONIBANE LOHIZUNE BETEAN\nHar ezazue asteburu erromantikoa Donibane Lohizunen, itsasorako ikuspegi eta xanpainarekin. Xanpaina saskiaz goza ezazu hondartzan, itsasbazterreko bidexkan edo logelako balkoian itsasoari begira. Brunch-a logelan hartzea ere hauta dezakezu, bikote parentesia osoki bizitzeko. Gainera, igandean normalean baino beranduago ateratzeko aukera ematen dizuegu, momentu goxoa luza dezazuen.\nAsteburu eskaintza sartzen dira:\n2 gau (ostirala eta larunbata) logela bikoitzan itsasorako ikuspegiarekin, gosariak barne\n37,5 cl-ko xanpain biologiko botila\nBrunch-a logelan igande goizean\n“Ongi izate” zorro bat opari\nIgandean beranduago ateratzeko aukera: check out 18:00\nLiburutik 168.00 € / pers.\nDonibane Lohizune eta Lapurdiko kostaldea bizikleta elektrikoz ezagutzeko parada bikaina. Aukerak ez dira falta: Getaria eta Biarritz aldera “vélodyssée” ibilbidetik, edo bestela erlaitzetik Hendaia aldera, edo Lapurdi barne aldera Larrun eta Sara inguruetara. Bazkaltzeko, buffetean osatuko duzuen piknik saskia izanen duzue. Hotelera itzultzea, zintzur bustitzea (aperitifa) sangria goxo batekin, hondartzan nola hoteleko lorategian; merezi duzue eta.\n2 gau logela bikoitzan itsasorako ikuspegiarekin, gosariak barne\nEgun baterako bizikleta elektrikoaren alokairua\nSangria saskia zintzurra bustitzeko\n2 lagunentzako piknik saskia\nLiburutik 149.00 € / pers.\nITSAS ENOLOGIA EGONALDIA\nDonibane-Ziburuko badiako uretan ontzen den EGIATEGIA arno ospetsua ezagutzeko aukera. Bati bururatu zitzaion arnoa ontzeko itsasoaren presioa eta sagailoaren mugimendua lagungarri izan zitezkeela. Usain eta zapore berriko arnoa da. Itsasbazterreko sotoan dasta dezakezue, pintxo batzuek lagundurik, edo hotelean afariarekin batera. Baina lehenik, gosea pizteko, zoazte badia inguruan ibiltzera.\nGau 1 logela bikoitzan itsasorako ikuspegiarekin edo Confort mailakoa, gosariak barne\nSotoaren (ardandegia) bisita\n5 arno desberdinen dastatzea eta 5 pintxo\nEdo 3 arnoren dastatzea eta afaria hotelean\nLiburutik 79.00 € / pers.\nRAVEL EGONALDIA (melomanoentzako)\nRavel Musikaldiaren karietara uda bukaerako giroaz gozatzeko aukera. Donibane Lohizunen goxoan paseatzeko, musika klasikoz giroturik. Masterclass-etan biharko artista onenak ezagutuko dituzue. Eta nazioarteko interprete onenen kontzertuak ere gozatzeko aukera izanen duzue.\n2 gau logela bikoitzan itsasorako ikuspegiarekin edo Confort mailakoa, gosariak barne\nMasterclass-etarako 2 sarrera pertsona bakoitzeko\nRavel Musikaldiko kontzertu baterako 2 sarrera\nKontzertu aurreko afaria 2 lagunentzako


Jean-Jacques Lasserrek Hautetsien kontseiluaren lehendakaritza uzteko eskaria | Jean-Jacques Lasserrek Hautetsien kontseiluaren lehendakaritza uzteko eskaria – iparraldekohitza\notsaila 3, 2015\nJean-Jacques Lasserrek Hautetsien kontseiluaren lehendakaritza uzteko eskaria\nHauteskunde kanpaina betean Colette Capdevielle diputatu sozialistak Hautetsien kontseilua utz dezan eskatu dio Jean-Jacques Lasserre lehendakariari. Arrazoi nagusia: Euskal Herriko Hautetsien kontseiluko burua Paueko Kontseilu nagusira ere aurkezten dela, eta kontrako interesak lituzketela, Capdeviellen ustez, bi erakundeek.\nHautetsien kontseiluan behin behineko ordezko lehendakari bat hautatzea proposatzen du Colette Capdeviellek. Paueko erakundera aurkeztea eta aldi berean Euskal Herriko hautetsien buru izatea ez ditu bateragarri ikusten sozialistak, bereziki instituzionalizazioaren eztabaida puri-purian delarik.\nHautetsien kontseiluko administrazio kontseiluak aldiz Lasserren aldeko sostengu mozioa bozkatu du. Martine Bisauta lehendakari ordeak erran duenaz, Lasserrek berak proposatu zukeen hauteskunde kanpaina aitzin erretiratzea eta administrazio kontseiluak gelditzea galdetu zion. Bisautaren ustez instituzioaren gaia “delikatua da eta taldea galtzeak kalte eginen” lieke.


Urbasa- Andia by Carmen Bernaola - issuu\nMartin Chocarro 1.2.M\nSARRERA • ZER DA? • Urbasa Handia nafarretako gune babestuetako bat da eta 1997. urtean onartu zuen Lege forala. Oso eremu berdea da animali eta landare mota desberdin.\n• Urbasa Andia Nafarretako foru aldundiko ipar-mendebaldean dago, Olazti eta Olazagutia herrien tartean. Nagusiki lau eremu bereizten dira ; Urbasa, Andia, “Limitaciones” mendia eta Urederrako erretserba naturala. 21.408 hektarea ditu osotara ; hau da, 4.700 hektarea Andiako mendizerra, 11.399 hektarea Urbasako mendizerra, 5.190 hektarea “Limitaciones“ mendia eta 190 hektarea Urederrako\nBIOTOPOAK • Urbasa Andiako batez besteko tenperatura 8ºkoa da baina zertxobait aldatzen da gailurretan, 5ºetara jaizten baitira. Urbasako eta Andiako mendien altueraren bataz bestekoa 1000 metro dira • Prezipitazio ugari egoten dira. Abenduan oso ugariak dira eta uztailan oso eskasak. Urtean 40 egunez egoten da lurzorua elurpean. • Natural parkearen lurazpia kareharriz osatuta dago. Kareharria izaki bizidunen arrastoez osaturik dago. • Goi ordokiko erliebea du parke naturala hau; dolinak eta ubalak kanpoaldean; leizeak eta kobazuloak, estalaktitak eta estalagmitak barnealdean, den-denak urak sorraraziak . Hala ere urak kimikoki kareharriarekin erreakzionatu eta kareharri hori disolbatzen da. Hori dela eta ura sartzen da eta leizeak , galeriak eta haitzuloak sortzen ditu. Zenbait erreka ere badaude.\nBIOZENOSIA • Kontsumitzlaileak • Parkeko fauna ugaria eta askotarikoa da. Orain arte, Urbasa eta Andia mendietan 145 ornodun bereizten dira; horietatik 94 hegazti 34 ugaztun eta 17 anfibio eta narrasti. Lehen mailako zenbait animali; urtxintxa, muxarra, trikua, satorra eta erbia. Bigarren mailakoak; Otsoa, azeria, azkonarra, lepazuria eta basakatua. Hirugarren mailakoak zenbait suge eta hegati hala nola arrano sugezalea. Ere badira zenbait deskonposatzaile; sai arreek etat sai zuriak • Ekoizleak • Basoetan Pagadia da espezie nagusiena baina parkean ere badira; astigarrak, ezkiak, haginak, gorostiak eta lizarrak. Zuhaixkarik ugarienak elorri zuria, hegoaldeko elorri zuria eta basa-arrosak dira. Belarretan orkideak, otsababak, lilipak eta anemonak aurkituko ditugu.\nHARREMAN TROFIKOAK SARE TROFIKOA\nHARREMAN TROFIKOAK KATE TROFIKOA\nBIBLIOGRAFIA INTERNET • www.parquedeurbasa.es • www.parquenaturalurbasa.com ENTZIKLOPEDIA • Entziklopedia Planeta


ISTORIOAK HONDAKINEKIN - Teatro de la Plaza (Brasil) - CIT - Centro de Iniciativas de Tolosa\nISTORIOAK HONDAKINEKIN – Teatro de la Plaza (Brasil)\nISTORIOAK HONDAKINEKIN - Teatro de la Plaza (Brasil) San Pedro Udal Aretoa Morales Oliver Plaza 2, 20110 Pasaia, Gipuzkoa\n30nov15:30ISTORIOAK HONDAKINEKIN - Teatro de la Plaza (Brasil)TITIRIJAI 2017 - ESPECTÁCULO SOLO PARA ESCOLARES CONCERTADOS15:30 San Pedro Udal Aretoa, Morales Oliver Plaza 2, 20110 Pasaia, GipuzkoaActividades:Titirijai\nZabor artean bilatzen, kartoi-gizonak irrati zahar bat aurkitzen du. Behar bada bere maitaleari aspaldi oparitu zion berbera izango da. Gizona bere oroitzapenean murgilduko da eta trebeziaz, bere bizitzaren historia kontatzeko\nZabor artean bilatzen, kartoi-gizonak irrati zahar bat aurkitzen du. Behar bada bere maitaleari aspaldi oparitu zion berbera izango da. Gizona bere oroitzapenean murgilduko da eta trebeziaz, bere bizitzaren historia kontatzeko balio izango dion eszenografia eraikiko du barreiatutako zaborrarekin.\nSan Pedro Udal Aretoa\nMorales Oliver Plaza 2, 20110 Pasaia, Gipuzkoa


Su-etenari eutsi diote Ukrainan, liskar gutxi batzuk izan arren - Mundua - Berria\nSu-etenari eutsi diote Ukrainan, liskar gutxi batzuk izan arren\nPetro Poroxenkok eta Vladimir Putinek adierazi dute menia «oro har» bete egin dela.\nHalere, bi aldeek erasoak egin izana leporatu diote elkarri.\nBorroketan gutxienez 15 lagun hil direla salatu dute\nUkrainako soldadu bat, auto bat aztertzen, atzo, Karlovka hirian, Donetsk hiriburutik gertu. ROMAN PILIPEY / EFE\nApenas entzun den leherketarik Ukrainako ekialdean. Aurreko egunekin alderatuta baino askoz ere gutxiago, behintzat. Egoera lasaitu da Donetsk eta Luhansk eskualdeetan, nahiz eta tentsioa guztiz ez baretu. Oro har, Ukrainako armadak eta matxinoek Minsken hitzartutako su-etena errespetatu egin dute. Salbuespenak egon dira, ordea, eta bi aldeek elkarri leporatu diote akordioa hautsi izana. BBC telebistak galdetutako Donetsk hiriko herritarrak mesfidati agertu dira meniaren inguruan. Jakitun dira akordioa oso ahula dela, eta bi aldeen jarrerak bata bestetik oso urrun daudela.\nPetro Poroxenko Ukrainako presidentea Vladimir Putin Errusiakoarekin mintzatu da telefonoz. Su-etenaren nondik norakoak izan dituzte hizpide. «Bi estatuburuek egiaztatu dute menia oro har errespetatu egin dela. Su-etena egonkortzeko emateko dauden pausoei buruz hitz egin dute», azaldu du Ukrainako Gobernuak ohar baten bidez. Bi herrialdeek ohartarazi dute ESLA Europako Segurtasun Lankidetzako Antolakundeak gatazka eremuko egoera ikuskatzeko beharraz. Errusiak beste giza laguntzako konboi bat bidaltzeko asmoa duela berretsi du.\nIa sei hilabete iraun dute borrokek, eta ezerezean gelditu dira lehendik adostutako su-etenak. Baina herenegun Minsken adostutakoak badu besteek ez zuten berezitasun bat: bi aldeek adostu dute, nazioartearen onespenarekin, eta bi aldeetako buruzagi militarrek agindu dute erasoak bertan behera uzteko.\nMinsken sinatutako protokoloaren puntu garrantzitsuenetako bat gatibuak trukatzea da. Donetsk eskualdeko matxinoen buru Aleksandr Zakhartxenkoren arabera, errusiazaleek atzo askatu behar zituzten atxikitako soldaduak. Kievek bihar egin beharko luke beste horrenbeste. Halere, Ria Novosti agentziak aipatutako matxinoen gertuko iturri batek dioenez, astebete iraun dezake prozesuak.\nAlde bakoitzak dituen gatibuei buruzko datuak nahasiak dira. Izan ere, desagertutako borrokalari asko daude, baina horietako asko hilak egon daitezke. Ukrainako armadaren bozeramaile Andrei Lisenkoren arabera, 200 militar baino gehiago atxiki dituzte matxinoek. Horiek, bestalde, kopuru askoz ere altuagoak darabilte: mila gatibu inguru. Ukrainako beste eskualdeetan atxilotutako errusiazaleak nahi dituzte askatzea.\nHildakoak, bi aldeetan\nHerenegun 18:00etan —17:00ak Euskal Herrian— behar zuen indarrean meniak. Haatik, aldeek ez zuten segituan errespetatu, su egiteari uzteko agindua ez baitzen unitate guztietara ailegatu. «Egun, su-etenaren akordioa ez da guztiz errespetatzen. Oso goiz da erasoak eten direla esateko», azaldu du Zakhartxenkok. Kieveko indarrek hainbat hiri bonbardatu dituztela salatu dute matxinoek: Donetskeko aireportua, Mariupol ingurua, Horlivka, Amvrosievka, Makivka eta Jasinuvata, denak Donetsk eskualdean. Kirovskoe herrian tiroketa batzuk izan dira, Donetsk eskualdeko ekialdean. Matxinoen arabera, su-etena hautsi nahi duten saboteatzaile taldeek liskarrak eragin nahi dituzte. Gutxienez lau matxino hil dituzte guztira.\nErrusiazaleek ez dute uste gerra amaituko denik. «Itxura ona du su-etenak orain arte, baina badakigu Kievek tropa gehiago ekartzeko erabili nahi duela», azaldu dio Reuters agentziari Donetsk hiriko matxino batek.\nGertakaririk larriena Aidar batailoiko boluntarioek sufritu dute. Ukrainako armadarekin batera ari dira borrokan. Batailoiko agintari batek Interfax agentziari azaldu dionez, matxinoen segada batean erori eta 11 lagun hil dituzte.


Ikastetxean mbot motako robotak erabiltzen ditugu Robotika irakasgaian. Robot hauek Scratch moduko interfazea duen programa batekin programatu egiten dira eta ikasleek bai programazioa eta bai muntaia lantzen dituzte.\nHardware librea zela saltzen zuten arren, robotak programatzeko aplikazioa (mblock izenekoa) bakarrik Windows eta MacOs sistema eragileetan zebilen.\nHorren ondorioz arazo ugari izan ditugu Eskola 2.0 portatiletan martxan jartzeko (Windows, Wine eta horrelako soluzio txarrak emanez).\nZegoen eskaera kontutan hartuta duela 15 egun inguru Linux bertsioa ere argitaratu zuten. Kriston poza eman zidan berriak baina oraindik frogak egiteko zeuden. Web orrian jartzen duenez arazorik gabe dabil Ubuntu 14.04 eta 16.04 bertsioetan. Konprimatutako fitxategi bat da, deskargatu, erauzi eta zuzenean (portable bat balitz bezela) exekutatzen dena.\nHelbide honetan duzue deskargatzeko\nIkasleen ordenagailuetan probatu nuen bai ikasle kontuarekin eta bai administrari kontuarekin. Programa biekin abiatzen da arazorik gabe eta programatzeko ez du arazorik ematen.\nHurrengo froga robota konektatzearen izan zen. kable bidez egin eta kasu honetan ere arazorik ez. Robotak ondo erantzun eta erraz konektatu zen (Windowsen baino hobeto egiten duela esan behar da).\nAzkenik, gure robotek badute Wifi bidez konektatzeko ahalmena (Wifi USB berezi batekin). Honekin ere froga egin eta oraingoan kale. Githubeko foroetan ikusi dudanez arazoa nahiko komuna da eta oraindik ez diote eman soluziorik.\nBeraz, perfektua ez izan arren, behintzat aurrerapauso handia dela esango nuke. Robot hauengatik apustua egiteko arrazoi pisutsua iruditzen zait enpresak Linuxi ere euskarria ematea. Ea hurrengo bertsioetan hobekuntza datorren eta wifi bidez ere konekta ditzakegun.\nLinux mblock mbot Ubuntu


http://www.meandergroep.com/?english-paper-leaving-cert-2015 english paper leaving cert 2015\nhttp://www.blacksheep-igloo.com/assignment-help-in-finance/ 2015/10/29 Iñaki Odriozola\nscholarship writing assistance Iñaki Urrutxurtu EHUko ikertzaile eta irakaslea da. Horrez gain, Biologiako gradu amaierako lanen arduraduna ere bada. Elkarrizketa honetan, Natur Zientzien II.Topaketak unibertsitateko ikasleei egin diezaiekeen ekarpenari buruz aritu zaigu.\nZergatik uste duzu NZ2Topa! bezalako topaketa bat ikasleei zabaldu behar zaiela?\nview Kontutan hartu behar dugu ikasle hauek izango direla neurri handi batean hurrengo urteetan zientzia eta ikerketa egiteko ardura izango dutenak. Beraz horretan hasi aurretik garrantzitsua izango litzateke inguruan zein lan egiten den eta nola ikertzen den ikustea. Natur Zientzien II.Topaketak horretarako aukera ezin hobea eskaintzen die ikasleei.\nIkasleek ikasgeletan lantzen ez den zerbait jasoko dutela iruditzen zaizu?\nhttp://www.mve.hu/?countryside-management-dissertation countryside management dissertation Nire ustez Topaketa hauek oso aberasgarriak izan daitezke ikasleentzat. Batez ere klase teorikoetan jorratzen dituzten kontzeptu eta prozesu askoren alderdi aplikatua ezagutzeko aukera izango dutelako. Hau da, ikasten duten hori zertarako ikasten duten ikusteko aukera izango dute zuzenean, eta nola ez, baita aplikazio horien emaitza eta ondorioak ezagutzeko ere.\nNZ2Topa!-n, gradu zein master amaierako lanak eskaintzeko aukera izango dela nabarmendu daiteke. Ze abantaila ekar diezaieke ikasleei zein eskaintzen duten taldeei?\nLana aukeratzerako orduan, batez ere Gradu Amaierako Lanean, ikasle gehienek edo askok irakaslearen edo irakasgaiaren araberako aukeraketa egiten dute gustura ikasi dutelako, eta ez dago gaizki. Baina askotan lana zertaz doan jakin gabe egiten dute. Fakultateaz kanpoko eskaintza nahiko eskuragaitz geratzen zaie. Topaketak gerturatu egin ditzake ikasleak lanak eskaintzen dituzten enpresa, fundazio edota talde ezberdinetara. Bestetik, lanak eskaintzen dituzten taldeei, beraien lana ezagutzera emateaz gain, lan hauetarako benetan interesa duen ikasle bat izateko aukerak handitzen zaizkie.\nhttp://www.sv-virgo.nl/?fast-essay-writing-service Please login to leave a comment.\nhttp://www.tuzlaorganizasyon.net/online-dissertation-and-thesis-library-uasd-dharwad/ UEUren ikastetxe nagusia\nhttp://joannjansen.com/i-need-to-get-someone-to-write-a-report/ i need to get someone to write a report http://www.jsira.com/order-papers-online.html order papers online Bulegoa: 946015331\nhttp://www.queen-jungle.com/literature-review-writing-service-uk/ term paper juvenile delinquency Mugikorra: 667498730


ekologikoa Archives - Egaña Banatzailea\nEgaña Banatzailea > ekologikoa\nEtxean erabiltzeko Bioreal produktuak\n2016-11-14 etxeaekologikoa, harrotzailea, irin nahasketak, legamiaadmin\nHotzarekin batera etxean ogi eta bizkotxoak egiteko garaia dator. Profesionalei eskeintzen dizkiegun kalitatezko produktua zuen etxeetara iristea gure helburuetako bat da ere. Hori dela eta, Bioreal marka ekologikoko legamia fresko zein lehor,Read More…\nBioreal® legamia ekologikoaren ekoizpenaren bideoa\n2016-09-16 legamiaekoizpena, ekologikoa, legamiaadmin\nBioreal® legamia ekologikoko ekoizpenari buruzko azalpen bideoa dakarkizuegu. Bioreal® legamia ekologikoak ez du fosfatorik, ez sulfitorik, ezta soja eta bere deribatuak. Glutendun zereal eta beraien deribatuen kontaminazioa grurutzatua eduki dezake. Bioreal® legamiaRead More…


Baserri Eguna ospatuko dute igandean Igartubeitin. Noticias de Gipuzkoa\nBaserri Eguna ospatuko dute igandean Igartubeitin\nZela baserria bisitatuko dute, tailerrak egongo dira eta bazkari begetarianoa egingo dute\nezkio-itsaso- Bihar, Baserri Egunaren zortzigarren edizioa ospatuko dute Ezkio-Itsasoko Igartubeiti baserrian. Aurtengo ekitaldia jasangarritasunari buruz izango da. Baserriak, gizakiaren eta naturaren arteko harreman orekatua bermatuz, jasangarritasunaren sustapenean duen garrantzia azpimarratuko dute. Gainera, energia eta elikagai buruaskitasuna eta bertako produktuen kontsumoa bultzatuko dituzte.\nBaserri Eguna 10.30ean hasiko da. Ordu horretan, Ezkio-Itsasoko Zela baserriaren historiari eta zaharberritzeari buruzko hitzaldia emango dute. Ondoren, baserria bisitatuko dute, bere zaharberritzea gidatu duen Ibon Telleria arkitektoaren eskutik. Zela modu jasangarrian berritu dute. Solasaldia Igartubeitin izango da eta baserrira joateko autobusa egongo da.\n12.30ean Agurtzane Tejadak xaboiak egiten irakatsiko du. Ordu berean, haurrek teilak egiten ikasiko dute. Ondoren, 14.30ean, bazkari begetarianoa egingo dute Bertatik Bertara produktuekin. Helduen menuak 5 euro balio du eta haurrenak 3.\nMusika Bukatzeko, 16.00etan Josu Bergara kantautoreak kontzertua emango du. Musikari bizkaitarrak Mikel Nuñez piano-jolearekin eta Nerea Alberdi biolin-jolearekin joko du. Kanta txikien indarra diskoa aurkeztuko du. Disko hau iaz grabatu zuen, zuzenean, Bilboko Kafe Antzokian.\nBaserri Eguneko ekitaldietan parte hartu nahi dutenek igartubeiti@gipuzkoa.eus helbidera idatzi behar dute edo 943 722 978 telefono zenbakira deitu. - A.Z.


TicketBAI - Ogasuna - Ogasuna\n“Deituko dizugu?” TicketBAI zerbitzu berria\nAbian da “Deituko dizugu?” TicketBAI hitzordu-zerbitzu berria.\nTicketBAI: FakturaBAI - Fakturen kontsulta – Balidazioen eguneraketa\nDagoeneko eskuragarri daude FakturaBAI, Fakturen Kontsultaren bertsio berriak. Gainera, balidazio eta errore zerrendak eguneratu dira.\nTicketBAI: Zuzendu zerbitzuak\nTicketBAI fitxategiak zuzentzeko zerbitzuen betekizunak, prozedura eta zehaztapen tekniko eta funtzionalak onartu dira.


Arrasateko Aita Menni ospitaleko langileek greba egingo dute asteazken honetan\nELAk grebara deitu ditu osasun arloko 500 profesional, zentroko zuzendaritzari lan baldintzetan inbertitzea eskatzeko. Beste lanuzte egun bat aurreikusi dute apirilaren 15erako.\nArrasateko Aita Menni ospitaleko langileen mobilizazioa. Argazkia: ELA\nELA sindikatuak greba deitu du asteazken honetan, martxoak 24, Arrasateko Aita Menni ospitalean. 500 langile grebara deitu dituzte ospitaleari lan baldintzetan "inbertitzea" eskatzeko. Hurrengo lanuztea apirilaren 15ean izatea aurreikusi dute.\nSindikatuak ohar batean azaldu duenez, osasun zentro horrek "lau milioi euroko irabaziak izan ditu eta 10 milioi euroko inbertsioak egin ditu azken bost urteetan". Testuinguru horretan, langileen lan-baldintzetan inbertitzeko garaia dela uste du.\nELAk salatu duenez, "duela hiru urte hasitako hitzarmenaren negoziazioaren ostean, enpresak ez du oraindik erantzukizunik eta konpromisorik hartu" eta, gainera, "pandemiaren aurretik mahai gainean zeuden proposamenak okertu ditu".\nSindikatuaren arabera, enpresak "langileen esku utzi nahi du norbera babesteko ekipamenduen kostua, soldatak izoztuz". Gainera, "urtez urte gaixoen asistentzia kalitatea okertzen ari da, langileen prekarietatea areagotuz", gehitu du.\nELAk hitzarmena negoziatzeko "borondatea" agertu du, baina "langileentzako murrizketak ekarriko dituen proposamen bat" ez duela onartuko ohartarazi du. Hori dela eta, asteazken honetako grebarekin eta deitutako mobilizazioekin bat egiteko deia egin die langileei, baita apirilaren 15ean egingo duten grebarekin ere.


Gatz mineralak » Elika2o\nZein elikagai aurki ditzakegu barazkietan?\nBitaminak, Elikagaiak, Gatz mineralak, Mineralak No Responses »\n(2012/05/10) Elikagaiak eta elikadura orekatua\nPosted by admin at 07:00\tTagged with: almidoia, barazki, fruktosa, gatz mineral, glukosa, karbohidratu, mineral\nElikadura, Elikagaiak, Gatz mineralak No Responses »\nGarrantzi handia daukan kontu bat da, gure jatordu guztietan erabiltzen baita eta beste hainbeste produktu askotan ezkutuan agertzen da. Itsasoko ura lurrunduz edo lurreko mehatzeetatik lortzen da. Bere oinarrizko elementua sodioa da eta gure nerbio sistemak ezin du bera gabe bizi. Continue reading »\nPosted by admin at 10:04\tTagged with: gatz mineral, gatza, kloro, sodio


Azoka ekologikoa egingo dute bihar Ibarraundin - Eskoriatza - 2013-12-14 - Goiena.eus\nAzoka ekologikoa egingo dute bihar Ibarraundin\nMirian Biteri 2013-12-12 10:42\nGlow kooperatiba barruan dagoen Ekolore plataforma eta Udala elkarlanean, ekologiarekin lotutako ekintzak antolatzen dabiltza egunotan. Horren bueltan, bihar, zapatua, azoka ekologikoa egingo dute Ibarraundi museoan.\nBatetik, askotariko komertzioek eskainitako produktuak salduko dira bertan: hain justu ere, barazki freskoak, te eta txokolate ekologikoak, material birziklatuekin egindako apaingarriak eta berritutako bizikletak; eta hainbat produktu ere dastatu ahal izango dira azokan bertan.\nZenbat dakigu ekologiaz?\nGainera, museoan bertan familiei zuzendutako ekintzak egingo dituzte: esaterako, erronka eta proba txikiak ekologiaren inguruan zenbat dakigun ikusteko jokoak egingo dituzte.\nAzokak 10:30ean zabalduko ditu ateak, eta 14:30ean itxiko ditu. Arratsaldean, ostera, dastatzeak, jokoak eta antzerkia izango dira. Horrez gain, Arizmendiko Almen guneko ikasleek egindako apaingarriak ere ikusgai egongo dira han.\n11:00-13:00 Ekologia familian lantzeko jokoak\n15:30-17:30 Dastatzeak eta familian lantzeko jokoak\n18:30 Haurrendako antzerkia: Galtzagorriei to! Inaxito!


"Zesarren papiroa", Asterixen album berria — Eibar.ORG | Eibarko peoria\nHemen zaude: Hasiera / Blogak / e-gorblog / "Zesarren papiroa", Asterixen album berria\n"Zesarren papiroa", Asterixen album berria\ne-gor 2015/10/21 16:55\nBihar argitaratuko da mundu guztian eta hizkuntza askotan, tartean euskaraz\nIrudia: Didier Conrad\nBihar, urriak 21, Asterix galiarraren abentura berriaren mundu mailako lantzamendua izango da. Post-Uderzo garaiko bigarren album honek ere, aurrekoak bezala, Jean-Yves Ferriren gidoia eta Didier Conraden marrazkiak ditu. 20 hizkuntzatan aterako da, tartean euskaraz, Zesarren papiroa izenburuarekin.\nKomiki-pertsonaia mitikoekin jatorrizko egileak ez diren beste batzuek jarraitzea ez dut asko atsegin (eta Asterixen kasuan, Uderzok Goscinny gidoilariaren heriotza eta gero egindakoak ere ez ditut gustuko), baina horrelako pertsonaia klasiko bat euskaraz argitaratzea beti da berri ona, haurrentzako komikiak jada oso gutxi ateratzen baitira, eta harrobia landu beharra dago komikiek etorkizuna izatea nahi badugu. Ongi etorria, beraz, Asterix!\netiketak: Asterix, komikiak


Pact - Wikipedia, entziklopedia askea.\nClaude NICAISE (2014-2020)\n45° 21′ 10″ N, 4° 59′ 29″ E / 45.352777777778°N,4.9913888888889°E / 45.352777777778; 4.9913888888889Koordenatuak: 45° 21′ 10″ N, 4° 59′ 29″ E / 45.352777777778°N,4.9913888888889°E / 45.352777777778; 4.9913888888889\nPact Frantziako udalerri bat da, Isère departamenduan dagoena, Auvernia-Rhône-Alpeak eskualdean. 2013an 776 biztanle zituen.\n2007an Pact udalerrian erroldatutako biztanleak 776 ziren. Familiak 301 ziren, horien artean 65 pertsona bakarrekoak ziren (37 bakarrik bizi ziren gizonak eta 28 bakarrik bizi ziren emakumeak), 94 seme-alabarik gabeko familiak ziren, 114 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 349 etxebizitza zeuden, 300 familiaren etxebizitza nagusia ziren, 34 bigarren erresidentzia ziren eta 15 hutsik zeuden. 323 etxeak ziren eta 21 apartamentuak ziren. 300 etxebizitza nagusietatik 231 bere jabearen bizilekua ziren, 64 alokairuan okupaturik zeuden eta 5 doan lagata zeuden; 5 etxek gela bat zuten, 14 etxek bi zituzten, 31 etxek hiru zituzten, 83 etxek lau zituzten eta 167 etxek bost zituzten. 230 etxek euren parking plaza propioa zuten azpian. 136 etxetan ibilgailu bat zegoen eta 142 etxetan bat baino gehiago zituzten.\nPact udalerriko biztanleria-piramidea 2009an .\n2007an lan egiteko adina zuten pertsonak 497 ziren, horien artean 363 aktiboak ziren eta 134 inaktiboak ziren. 363 pertsona aktiboetatik 331 lanean zeuden (196 gizon eta 135 emakume) eta 31 langabezian zeuden (8 gizon eta 23 emakume). 134 pertsona inaktiboetatik 48 erretiraturik zeuden, 41 ikasten zeuden eta 45 "bestelako inaktibo" gisa sailkaturik zeuden.\n2009an Pact udalerrian 336 unitate fiskal zeuden, 860,5 pertsonek osaturik. Pertsona bakoitzeko diru-sarrera fiskalaren mediana urteko 16.540 euro zen.\n2007an zeuden 23 komertzioetatik, 2 janari enpresak ziren, 2 bestelako produktu industrialen fabrikazioko enpresak ziren, 9 eraikuntza enpresak ziren, 5 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 higiezinen enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 13 zerbitzu publikoetatik, 3 ibilgailuen konpontzeko eta nekazaritza tresnetako lantokiak ziren, 3 igeltseroak, 2 margolariak, 1 zurgina, 1 iturgina, 1 ile apaindegia eta 2 jatetxeak.\n2000. urtean Pact udalerrian 20 nekazaritza-ustiategi zeuden, 506 hektarea erabiltzen.\nLapeyrouse-Mornay (3,3 km)\nMoissieu-sur-Dolon (3,7 km)\nJarcieu (3,8 km)\nRevel-Tourdan (5,0 km)\nManthes (5,8 km)\nWikimedia Commonsen badira fitxategi gehiago, gai hau dutenak: Pact\nOrriaren azken aldaketa: 11 otsaila 2016, 12:30.


1,2 milioi euro bildu ditu Lakuako Gobernuak Mozal Legeari esker | Euskal Herria | Naiz\n1,2 milioi euro bildu ditu Lakuako Gobernuak Mozal Legeari esker\nHerritarren Kriminalizazioaren Aurkako Plataformak azaldu duenez, azkeneko hiru urteetan 1,2 milioi euro bildu ditu Lakuak Herritarren Segurtasun Legeari esker. Plataformak legea indargabetzea aldarrikatu du, eta gogoratu dio Gobernuari Gasteizko Legebiltzarrak lege hau EAEn ez aplikatzea onartu duela.\n@Ion_Salgado|2018/11/08 13:15 Eguneratua:\n«Mozal Legearen» aurkako elkarretaratzea. (Gorka RUBIO/FOKU)\nMozal Legea izenez ezaguna den Herritarren Segurtasun Legea indarrean sartu zenetik, duela hiru urte, Lakuako Gobernuak 1,2 milioi euro bildu ditu. Hala salatu du Herritarren Kriminalizazioaren Aurkako Plataformak Gobernuak berak argiratutako datuak aztertu ostean.\nDatu horien arabera, 2015ean 2.639 espediente izapidetu zituen Ertzaintzak. Gehienak drogekin zerikusia duten delituengatik ireki ziren, baina agintariekiko erresistentziagatik ere 273 espediente zabaldu ziren. 2016an 668 espediente ireki ziren delitu berberagatik, eta 1.058 espediente zabaldu ziren errespetu faltagatik, 569 pasa den urtean.\nAurten 5.695 espediente ireki dituzte jada ertzainek eta udaltzainek. Horietatik 1.103 agintariekiko errespetu faltagatik izan dira, eta 638 desobedientziagatik. Dena den, beste urteetan bezala, zabaldu diren espediente gehienak –2.597– drogekin lotutakoak dira.\nPlataformaren ustez, datu horiek agerian uzten dute Mozal legea «negozio ona dela bai Espainiako Gobernuarentzat –267 milioi euro bildu ditu lege honi esker–, bai Eusko Jaurlaritzarentzat».\nGogoratu duenez, ertzainek plataformako kide bati 100 euroko isuna ezarri diote elkarretaratze batean entzundako leloengatik.«Ertzaintza eta Gobernuaren jarrera adierazpen askatasunaren kontrakoa da, eta babesgabetasun egoera batean uzten ditu herritarrak», nabarmendu du. Izan ere, lege honi esker ertzainak eta udaltzainak «epaile eta akusazio» bilakatzen dira.\nEgoera honen aurrean, Herritarren Kriminalizazioaren Aurkako Plataformak Herritarren Segurtasun Legea indargabetu behar dela aldarrikatu du berriro, eta Madrilgo politikariek erabaki hori hartu arte, Lakuak Gasteizko Legebiltzarrak onartutako mozioa bete behar duela azpimarratu du. Ganberak Mozal Legea EAEn ez aplikatzea onartu zuen.\nMozal Legea indargabetzearen alde egiteko eskatu diete Hego Euskal Herriko alderdiei


Oriok ez ditu izango San Nikolas jaiak aurten ere - Noticias de Gipuzkoa\nOriok ez ditu izango San Nikolas jaiak aurten ere\n– a.z. 02.12.2021 | 00:21\nOrioko Udalak San Nikolas jaiak bertan behera uzten zituela ostegunean iragarri zuen ohar baten bidez. Atzo, berriz, prentsa aurrean agerraldia egin zuten Udala osatzen duten alderdi politikoetako kideek. Bertan izan ziren Anuska Esnal Orioko alkatea, Jose Jabier Gomez de Segura EAJko zinegotzia, Ana Priede PSE-EEko zinegotzia eta Iker Apaolaza kultur teknikaria. Azken orduko erabakiaren arrazoiak azaltzeko bildu ziren.\nAnuska Esnal alkateak hartu zuen hitza: "2019ko martxoan larrialdi egoera etorri zenetik udalok hainbat erabaki hartu behar izan ditugu eta aurreikusitako egoera bat ez zenez, zorroztasun guztiz betekizunak eduki genituen. Bi urte eta erdira egoera berdinarekin topatu gara. Urriaren 6an gure sorpresaz jaso genuen albistea, ordurarteko larrialdi egoera amaitu egiten zela, eta berehalakotasunez ikusi genuen hainbat alkate esaten prentsan festak modu naturalean egingo zituztela".\nHorren aurrean, Orioko Udala ere "naturaltasun guztiz" hasi zen kultur batzordeekin bilerak egiten. Azaroaren 17an, ordea, jarraibide berriak etorri ziren esaten "jende pilaketak ekidin beharko genituela eta hori udalen ardura zela". Orioko herriak momentu horretan "egin zezakeen gauzarik errazena festak bertan behera uztea zen". Dena den, herriko eragile eta hainbat elkarterekin bilerak egiten jarraitu du nolabait ere "jende asko erakarriko ez zuen egitaraua osa-tzeko asmoz".\nBere horretan programazioa aurrera eramateko arazorik ez zuten ikusten. Bertso saioak, pelota partiduak, kontzertuak... "Ekin-tza hauek guztiak egitea posible da", berretsi zuen alkateak. Baina "jende uholdeak" herrira iristea saihestu beharreko gauza zen. Zen-tzu honetan, instituzioak ez zuen nahi "inongo sektorerik kriminalizatu".\nElementu guztiok kontuan hartuta, eta ikusita "herriko datuak okerrera" egin dutela, azken momentuan festak bertan behera utzi behar izan dituzte. Alkateak eskerrak eman nahi izan zituen "bide honetan parte hartu duten guztiei". Izan ere, "bidea oso aberatsa izan da, eta zubi sendoak eraikitzeko balio izan du".\nFestak bere horretan ospatuko ez badira ere, hitzartutako jarduerak beste data batzuetan egiteko konpromisoa hartu du, eta orain arte sortutako gastuak bere gain hartuko ditu.


Errepideak eraikitzeak arriskuan jartzen du Ayoreo tribu indigenaren biziraupena | Consumer\nErrepideak eraikitzeak arriskuan jartzen du Ayoreo tribu indigenaren biziraupena\nSurvival GKEren esanean, "azken babeslekua inbaditu dute, ez dute ezkutatzeko lekurik".\nAyoreo indigenen herria arriskuan dago Brasilgo hondeamakinen biziraupena. Hondeatzen ari dira Chaco paraguaia oihanean errepide berriak eraikitzeko. Han bizi dira kontaktatu gabeko azken 5.000 baraualdiak. “Azken babeslekua inbaditu dute, ez zaie ezkutatzeko lekurik geratzen”, salatu du Survival GKEak jakinarazpen batean.\nAyoreoak Paraguaiko mendebaldeko eta Boliviako ekialdeko baso hezean bizi diren 18 tributan banatuta daude. Horietako bat totobiegosode da, txerri basatien lekuko jendea. 5.000 pertsona inguru dira, kutsatu gabe, komunitate honen jatorrizko bizimodua, nomada eta ehizan eta bilketan oinarritua, gordetzen dutenak.\nParaguaiko Konstituzioak lurraren gaineko eskubideak aitortzen dituen arren, joan den ekainean errepide horiek eraikitzen hasi zen Paraguaiko Gobernua lur horiek kolonizatzeko kanpaina bat egiten hasi zen bitartean, adierazi du Survivalek Hego Amerikako Gobernuari premiazko neurriak har ditzala eskatzen diola, Ayoreoek beren lurrak gorde ahal izan ditzaten eta beren populazioa arriskuan jartzen duten epidemia-piletik ihes egin dezaten.\nLurjabeak eta misiolariak\nGizon zuriak lehen harremana izan zuen tribu horrekin 1940ko hamarkadan, bere lurretan baserritarren koloniak ezartzen hasi zirenean. Gaur egun, antzinako lurralde gehiena lur-jabeen esku dago, eta baraualdi askok jornalari gisa lan egiten dute arbasoen lurretan.\nSurvivalek azaltzen duenez, beren lurrak inbadituta ikusten zituzten bitartean, misiolari-taldeek ebanjelizazio-kanpaina oldarkor bat hasi zuten, kultura amaitzen hasi zena. “Kristautasunera bihurtutako baraualdiak bidaltzen hasi ziren, beren sortzetiko nomadak bahitzeko, tribuen arteko lehia erabiliz”, dio GKEak.\nPraktika horien guztien ondorioz, heriotza bortitzak gertatu ziren, edo indigenek defentsarik ez zuten gaixotasunak. 70eko eta 80ko hamarkadetan, Survivalen kanpaina batek konbertsioko esperientzia bortitz horiek amaitzea lortu zuen.\naiereo eraikuntza errepideak


Nawal El Saadawi: Emakume izena duen iraultza — Gaztezulo\nNawal El Saadawi: Emakume izena duen iraultza\nNawal El Saadawi: Emakume izena duen iraultza https://www.gaztezulo.eus/albisteak/nawal-el-saadawi-emakume-izena-duen-iraultza https://www.gaztezulo.eus/albisteak/nawal-el-saadawi-emakume-izena-duen-iraultza/@@download/image/nawal_al_saadaw_1371128079.jpg\nZoriontsu naiz. 80 urte ditut, eta egun hauetan bizitzen ari garenak zoriontsu egiten nau erabat. Honekin egin dut amets! Iraultzari ekarpena egin ahal izatearekin. Egunero ateratzen naiz kalera, manifestazioetara.\nNawal El Saadawik (Kafr Tahla, Egipto, 1931) badaki zer den zapalduta egotea eta zapalduta sentitzea. Hamarkadak daramatza emakumeen eskubideak eta eskubide politikoak aldarrikatuz, bidea kartzelarekin ere ordaindu duen arren. Ez du amore eman, noski. Bidegabekeriak, emakumeen ahotsa eta zapalkuntza ozen aldarrikatu beharrak, eta gure baitan ditugun belo ikusezinak kendu beharrak eraman zuten hainbat liburu idaztera eta batean eta bestean hitzaldiak ematera.\nMedikuntza ikasi ondoren, nekazari ingurune bateko osasun etxean aritu zen lanean, eta han sortu zitzaion emakumeen egoeraren eta zapalkuntzaren kontzientzia. Lehen bi senarrekin izandako esperientziak areagotu egin zion feminismoa aldarrikatzearen beharra, feminista arabiar nabarmenenetakoa bihurtu arte. Gaur egungo nazioarteko politika eta ekonomia esklabutasunaren sistema patriarkatu modernoa da, El Saadawiren hitzetan.\n Emakume sendagile baten memoriak (1958).\n Munduko gizon bakarraren heriotza (1974).\n Ez daukagu lekurik paradisuan (1979).\n Bi emakume bakar batean (1983).\n Imanaren erorketa (1987).\n Maitasuna petrolioaren garaian (2009).


4DBH: HIRU GUTIZIAKO ARROZA, PIZZA ETA TXOKOLATEZKO BROWNIAK – Elorrio BHI sukaldaritza kanala\n4DBH: HIRU GUTIZIAKO ARROZA, PIZZA ETA TXOKOLATEZKO BROWNIAK\n31/05/2015 01/06/2015 berdinguneblog\nHIRU GUTIZIAKO ARROZA\nBasmanti edo thai motako 200 gr. arroz\n200 gr. ganba edo langostino zuritu\n2 edo 3 arrautza\n3 xerra york pernila\nzanahoria handi bat\n100 gr. ilar\nOliba olioa (extra suabe) eta gatza\n3 xerra (York pernila edo egozia)\nzanahorio handi bat\n100 g. idar\nOliba olioa eta gatza\nUra ontzi batean berotzen jarriko dugu, bitartean azenarioa zati txikietan moztu eta ura irakiten dagoenean moztutako zatiak botako ditugu, baita idarrak ere. Gatz pixka bat botako dugu eta egozten utziko dugu 10-12 minutuz.\nArroza garbituko dugu, horrela egoztean solteago geratuko da. Ur litro bat irakiten jarriko dugu eta oso bero dagoenean arroza eta gatza gehituko ditugu. Noiz behinka irabiatuko dugu eta 12 minutu pasatzean dastatu egingo dugu, ia-ia eginda dagoenean (pixka bat gogorra geratu behar da) sutik kenduko dugu eta iragaztontzitik pasatuko dugu ur hotza botaz.\nHotzitzen den bitartean zartagin batean lehenago moztu dugun pernila frijituko dugu (Su gogorra erabiliko dugu horretarako)\nTotila frantses bat egingo dugu arrautzekin, zartagina berotuko dugu, pernilerako erabili dugun berdina. Arrautza irabiatuko dugu gatz pixka bat gehituz. Zartaginean bota dugun olioa bero dagoenean arrautza gehituko dugu, nahiko fin geratu behar da. Eginda dagoenean zartaginetik atera eta tira finetan moztuko dugu.\nGanba pixka bat egoziko ditugu, kolorez aldatzen diren arte (azenarioa egosi dugun ur berean). Zuritu eta zartagin batean dagoela gatza gehituko diogu. Egin dugun arroza zartagin berean botako dugu eta irabiatu egingo dugu minutu batez.\nFalta zaizkigun osagai guztiak gehituko ditugu. Azkenekoz gatza falta zaion ziurtatuko dugu eta ala bada pixka bat gehiago botako diogu.\nPrest dago jateko, baina aurretik nahi izanez gero soja saltsa botako diogu.\nJoseba Ogiza eta Izaro Gallastegi\nOsagaiak (7-8 perts):\n10g okindegiko legami\nUr epel basokada 2\n3 goilarakada olio\nLegamia ur epeletan jarri, eta nahastu disolbatu arte. Utzi pixkatean espumatxoa atera arte.Irina, olioa, gatza eta ur+legamia ondo nahastu. Behar adina ur edo irin gehitu, masa behatzetatik separatzen den arte. Ondo landu. Ontzi batean jarri, trapu batekin estali eta leku epel batean utzi 1 ordu inguru . Landu ondoren arrabolaz zalbaldu orea eta forma eman. Tomatez estali eta goiko osagaiak gehitu.(Nahi duzun osagaiekin). Amaitzeko gaztaz estali eta labera.\n125 gr. Txokolate\n125 gr. Gurina\n130 gr. Azukrea\n50 gr. Irin\n1 Kanela koilarakada\n1 Bainila koilarakada\nTxokolatea bainu marian jarri eta urtu arte itxaron, gero gurina zatitan gehitu bertan urtzeko.Gurina biguntzean, nahasten hasi.\nLabea 150º-tara jarri berotzen hasteko.\nHontzi batean arrautzak eta azukrea nahastu\nHorren ondoren txokolatearekin nahastu,kanela,bainila eta irinarekin batera.\nDena ondo nahastu masa homogeneo bat lortu arte.\nErretilu bat gurinarekin estali,bertan masa isuri, labean 30 minutuz sartu.\nEntrada anterior 4DBH: ERRUSIAR ENTSALADA, LEGATZA SALTSA BERDEAN, ARROZ TARTA\nEntrada siguiente 4.menua 3DBH:pasta entsalada, txanpiak , platano eta fruta irabiakia\n16 comentarios sobre “4DBH: HIRU GUTIZIAKO ARROZA, PIZZA ETA TXOKOLATEZKO BROWNIAK”\n01/06/2015 en 11:47 am\nOso menu goxoa da eta asko gustatu zait.\nArroza asko gustatu zitzaidan eta browniak ere oso goxoak egon ziren. Pizza ez nuen probatu baina seguru oso ona egon zela.\nAmaia Cobo dice:\n01/06/2015 en 11:48 am\nMenu hau ez zen oso zaila izan. Lehenengo platerra\n*HIRU GUTIZIAKO ARROZA oso errezeta sinplea iruditu zitzaidan.\n*Pizza: Oso errezeta sinplea dela pentxatu harren lehenengo platerra baino zailago iruditu zitzaidan etxean geihago egingo dut. Ez zen oso goxoa atera masa zela eta baina etxean hobeto egitea espero dut.\n*TXOKOLATEZKO BROWNIAK: Askotan jan ditut Browniak baina ez nituen iñoiz egin. Oso errezeta sinplea iruditu zitzaidan. Ez nuen postre hura dastatu .\n01/06/2015 en 11:49 am\nArroza ondo atera zitzaigun, eta gustatu zitzaidan. Baina pizza, masa nahiko txarto zegoela iruditu zitzaidan, klaseen denboran ez baitigu hori ganoraz egiteko astirik ematen.\nTxokolatezko browniak ez nituen lehenago egin, baina ez zitzaidan asko gustatu, erre egin bai zitzaizkigun.\nMikel Sierra dice:\noso gosoa egon da menu hau eta etxean egingo dut. gehien gustatu zaidana browniak eta pizza izan dira, eta oso gustora egin dut menu hau\n01/06/2015 en 11:52 am\nHiru Gutiziako arroza, oso erabilgarria iruditu zitzaidan. Plater hau gustatu zitzaidan, arroza jateko modu berezi bat delako.\nPizza egitea asko gustatu zitzaidan oso erraza delako.Nahiz eta masa lodi atera errezeta hau egitean asko ikasi nuen eta etxean egingo dudan errezeta bat da.\nBrowniak ez nituen egin ez nintzelako klasean egon.\nAlaitz Arando dice:\nHiru gutiziako arroza: ez dut inoiz egin eta erraza iruditzu zitzaidan, errezeta honekin basmati arrozarekin denbora ondo neurtu behar dela ikasi dut eta gozoa irten zen\nPizza: etxean eginiko errezeta bat izan zen, erreza eta ona zegoen, orea pixkat lodia zenez, eragozpen bat izan zen jateko orduan, ez zegoelako guztiz eginda, baina pizza egitea gustatu zitzaidan.\nBrowniak: ez dut inoiz egin baina erraza iruditu zitzaidan, ez dut gauza askorik ikasi osagai denak nahastu eta orea egiten zelako. Pixkat erre zirenez ez zeuden oso gozoak.\nHIRU GUTIZIAKO ARROZa oso erreza iruditu zitzaidan askotan egin dut etxien.\nPIZZA oso gosoa egon zen etxien egiteko erreza iruditu zitzainda ni pentsatzen nuen zaiagoa zela.\nTXOKOLATEZKO BROWNIAK oso erraza eta simplea da egiteko. Ondo irten zan dena.\nOihane Tercero dice:\n01/06/2015 en 11:54 am\nHIRU GUTIZIAKO ARROZA: Oso gozo zegoen, menu honetako platerrik gozoena izan da.\nPIZZA: Masa egiten ikasi dut, goiko kapa gozo zegoen baina denbora falta gatik masa gordinik zegoen.\nTXOKOLATEZKO BROWNIAK: Browniak egiten ikasi dut baita ere,postrea berriz, erre egin zen baina pastela ondo zegoen, jangarria.\nHiru gutiziako arroza: Oso sinplea izan da egiteko, ez zitzaidan asko gustatu.\nPizza: Nahiko erreza egiteko eta gainera oso goxoa egon zen. Menu honetako gauzarik goxoena.\nTxokolatezko Browniak: Ez zitzaizkidan asko gustatu pixkat erre ziren.\nHiru gutiziako arroza: oso goxoa egon zen nire ustez eta oso erreza eta sinplea egiteko.\nPizza: oso pizza goxoa atera zitzaigun eta egiteko oso erreza, hiru platereetatik nire ustez goxoena.\nTxokolatezko browniak: pixkat erreta egon ziren baina postre goxoa izan zen eta erreza.\n01/06/2015 en 11:55 am\ndanirekin konforme nago, berdina pentsatzen dut\njoseba ogiza dice:\nArrosan eta browniakas ez naiz kejetan baian bestela neire ustes ondo dago bakarrik pizzagas kejetan nas zeren eta bueno pizzako masa gordinik geratu zen oso biguna zegoen baina bestela ondo dago.\n01/06/2015 en 11:57 am\nHIRU GUTIZIAKO ARROZA: Errezeta hau ez nekien egiten, baina errezeta erreza izan da.\nPIZZA: Errezeta hau oso sinplea eta erraza da, eta errezeta hau egitean ez dut ezer berririk ikasi.\nTXOKOLATEZKO BROWNIAK: Errezeta hau asko gustatu zait egitea, errezeta hau ondo atera zitzaigun.\n01/06/2015 en 12:00 pm\nhiru gutiziako arroza ez nekien zelan egiten zen eta oso erreza iruditu zitzaidan egitea.\nPizza egitea asko gustatu zitzaidan oso erraza delako.Nahiz eta masa lodi atera errezeta hau egitean asko ikasi nuen.\nTxokolatezko browniak pixkat erreta egon ziren baina postre goxoa izan zen eta errezak dira egiteko.\nPaula cobo dice:\n01/06/2015 en 12:02 pm\nHiru gutiziako arroza ez zait zaila iruditu arroz normal bait da gauza batzuekin oso erraza iruditu zait.\nPizzan masa egiten ikasi nuen baina tomatea hainbat errezetetan egin ostean oso erraza iruditzen da.\nBrowniak oso erraza iruditu zitzaidan eta errezeta hau ez dut inoiz egin ez nituen dastatu baina asko dibertitu nintzen.\n01/06/2015 en 12:14 pm\nHiru gutiziako arroza ez zait gustatzen, baina ikasi dut egiten, pizza egiten badakit baina egun batean egin genuen eta hemen egiten duguna ez zait gustatzen eta txokolatezko browniak egin behar genuean medikura juen nintzen.


Irudika dezagun etorkizuneko liburutegia... • ZUZEU\nEta eraiki dezagun elkarlanean!\nUBIK proiektuaren baitan sinestuta gaude Tabakalerako mediateka berria definitu eta garatze prozesuan agertu daitezkeen erronkei aurre egiteko ardura dugunok pertsonak garela. Jomuga hori oinarri hartuta, azaroaren 27tik 29ra antolatu dugun tailerrean prototipo errealak irudikatu eta eraikiko ditugu programazio interaktiboa baliatuta. Tailerra Jaime de los Ríosek zuzenduko du eta izenematea zabalik dago.\nLiburutegi areagotua tailerra publiko guztiei dago zuzenduta, baina modu berezian mediatekak erabiltzen dituztenei, bertako langile eta dokumentalistei eta teknologia maite duten eta garatzen dutenei. Sorkuntza eta esperimentazio laborategia da.\nOrdutegia: Asteazken eta osteguna 9:00etatik 17:00etara. Ostirala 9:00etatik 14:00etara.\nLekua: Mandasko dukea 32, Atotxako dorrea.\nArduraduna: Jaime de los Ríos\nPrototipo errealen bitartez, ideiak garatuko ditugu eta teknologia berriak nola erabil ditzakegun aztertuko dugu. VVVV programazio interaktiboa oinarri duen softwarea erabilita teknologia berriak (errealitate birtuala eta areagotua, interakzioa, computer vision, teknologia emozionala) gureganatzea zein erraza den ikusiko dugu. Izenematea doakoa da zabalik dago. Hizkuntza nagusia gaztelania izango da.\nliburutegia, Tabakalera, Teknologia


Kale garbiketa zerbitzurako arduraduna kontratatuko du Udalak — Oñatiko udala\nKale garbiketa zerbitzurako arduraduna kontratatuko du Udalak\nLanposturako deialdia egitea erabaki zen azken Osoko Bilkuran eta datozen egunotan kaleratuko da\nOposizio lehiaketa irekiz beteko da udal plantillan hutsik dagoen kale garbiketako arduradun plaza. Lanpostura aurkeztu ahal izateko, eskola graduatua izan behar da, B gida-baimena edukitzea eta produktu fitosanitarioen oinarrizko mailako aplikatzaile karneta izatea ere eskatzen da. Euskarari dagokionean, 3.hizkuntza eskakizunaren maila izan behar da.\nAzken Osoko Bilkuran lanposturako oinarriak onartu ondoren, deialdiaren iragarkia datozen egunetan argitaratuko da, Gipuzkoako Aldizkarian lehenik eta estatukoan ondoren. BOEn kaleratuta, hautaketa prozesurako izen ematea irekiko da.\nLanpostua, lehiaketa-oposizio sistemaz beteko da, esan bezala. Azterketaldian hiruzpalau ariketa gainditu beharko dituzte hautagaiek, azterketa teoriko eta praktiko bana, elkarrizketa eta hizkuntza maila agiri bidez egiaztatu ez dutenek euskarazkoa ere bai. Lehiaketaldian berriz, duten formazio osagarria eta lan eskarmentua baloratuko da.\nUrriaren 1az geroztik udalak zuzenean kudeatzen duen kale garbiketa zerbitzurako hainbat langile kontratatu ziren iraila amaiera aldera. Orain, zerbitzuko arduradun lanpostua betetzeko prozedura abiatu da.


Txinako Pet Hesien Fabrikatzailea eta Hornitzailea | Ruiyi\nBurdinazko metal iraunkorrez egina, herdoilaren aurkako akabera beltzarekin; atez ateko sarbidea; 2 segurtasunez blokeatzen diren txirristak.\nAriketa maskota hesia tolestu laua biltegiratze egokian. Maskota hesi bakoitzak lurreko estakak ditu, kanpoan erabiltzen direnean lurrera finkatzeko. Urratsera maskotarako hesiak txoko egonkortzaileak ere baditu, zurruntasuna gehitzeko eta maskotaren hesiaren konfigurazioa mantentzeko.\nGordetzeko eta garraiatzeko erraza\nAriketa fisikoa maskota hesia tolestu laua biltegiratze egokian. Maskota hesi bakoitzak lurreko estakak ditu, kanpoan erabiltzen direnean lurrera finkatzeko. Urratsera maskotarako hesiak txoko egonkortzaileak ere baditu, zurruntasuna gehitzeko eta maskotaren hesiaren konfigurazioa mantentzeko.\nExercise Pen-ek 8 panel konektatu ditu (panel bakoitza 24W x 24H hazbeteko) 16 SQFT bizitzeko gunea sortzeko Haur parkea ezin hobea da 16 zentimetroko altuera duten txakur txikientzat.\nBarruko / kanpoko 30 hazbeteko jolasteko eta ariketa fisiko eramangarria atearekin; 20 zentimetroko altuerako txakurrak.\n8 panel konektatu, bakoitza 30 x 24 hazbetekoa; 16 metro koadroko itxitura sortzen du.\nEzartzen segundotan; Besterik gabe, zabaldu, moldatu eta konektatu, ez da tresnarik behar; tolestura lauak biltegiratze trinkoa lortzeko.\nAriketarako boligrafo eramangarria ezin hobea da barruko eta kanpoko erabileretarako. Herdoilak prebenitzeko beroki beltzak txakur parkea elementuetatik babesten du eta sartutako lurreko apustuak luma lurrera ainguratuta mantentzen du.\nEz da tresnarik behar. Besterik gabe, zabaldu, moldatu eta konektatu txakurren parkea elkarrekin, ariketa fisikoa segundotan konfiguratu daiteke eta tolestu laua, erraz biltegiratzeko edo bidaiatzeko.\nAte pasagarriak bi torloju estankor seguru ditu eta sarrera edo irteera erosoa eta erraza eskaintzen dio zure maskotari - edo ura eta janari ontziak betetzea bezalako arreta eskaini behar duzunean.\nMuntatzeko azkar eta erraz\nSesan nahi du panelak zabaldu eta haiek sartutako klipekin batera moztu. Konfiguratu maskota forma biribil edo karratuan segundotan.\nMarka Ruiyi erreminta autoa\nIzena Kanpoko tresnen autoa\nMaterialaren ehundura Oxford oihala + burdin hodia\nNeurria 82 * 56 * 2CM\nestiloa Amerikako estiloa\nTandle Spray tratamendua\nOntziratzea Kanpoko poltsa bakarra\nEspazio handiko leku basatietan edo barruko lekuetan, mantendu maskotak gatibu, korrika egitetik eta galtzetik babesteko.\nIkusi produktuaren eskuliburua instalazio zehatzetarako。\nEdo jarri gurekin harremanetan.\nEroslearen iritziaren kalitatea ona, praktikoa eta erraza da, karga-edukiera, bizitza luzea, muntaketa erosoa.\nEspero dugu hurrengo klausula sortzailea izatea.\nHurrengoa: PU gurpila\nGurpil gurpila, Txinako PU Aparreko Gurpila, PU gurpila, Hormigoia nahastailearen kamioia, Txinako PU gurpila, Txina Hormigoia,


Iraileko hainbat hitzordu ere bertan behera - Usurbil - Noaua.eus\nIraileko hainbat hitzordu ere bertan behera\nNoaua Aldizkaria 2020-09-01 09:55\nCovid19-a tarteko, asteotarako iragarriak zeuden hainbat hitzordu bertan behera utzi dituzte.\nHilabete honetan ospatzekoa zen 13. Baxurde Krosa bertan behera uztea erabaki du Baxurde Txiki Usurbilgo Triatloi Taldeak. “Halere, 2021ean indar gehiagorekin itzultzeko esperantza dugu. Beraz segi entrenatzen eta gure bazterretaz disfrutatzen”, adierazi dute antolatzaileek.\nEgunotan jaso duzuen Usurbilgo Udalaren kultur agendan jabetuko zineten; ez da ageri Santueneko jaien egitaraurik. Ohiko festak bertan behera geratu dira. Gogoan izan ordea, bertako Jai Batzordea lanean aritu zela uztailean ospatu zen Kultur Biran. Herriko Artixta Taldearen emanaldietako bat auzoko plazan egokitutako karpa gunean ospatu zen, baita bi kontzertu gau ere uztaileko lehen asteburuan.\nZubietako hipodromoko jaialdiak\nIrailaren 18 eta 19rako iragarria zegoen Donostia Festibala 2021eko irailaren 17ra eta 18ra atzeratu dute. Aurtengorako Donostiako txoko ezberdinetara hedatuko den Donostia Festibal Urban prestatu dute. Informazio gehiago, donostiafestibala.com atarian. Bestalde, La Polla Records taldearen irailaren 26ko agurreko kontzertua 2021eko irailaren 25era atzeratu dute.\nIraileko lehen bi igandeetan Donostiako uretan ospatuko den hitzordura ez joatea eskatu dute antolatzaileek. Hedabideetatik ikusteko gonbita luzatu dute. Honenbestez, ez da izango beste urteetan eskaini ohi duten tren zerbitzu berezirik. Ordubete aurreratu dituzte bi jardunaldi egunak; emakumeen estropadak goizeko 10:00etan eta gizonezkoenak 11:00etan jokatuko dira irailaren 6an eta 13an. Sailkapen probak berriz bi egun ezberdinetan; irailaren 2an emakumezkoena, hilaren 3an gizonezkoena, biak arratsaldeko 17:30etan hasita.\nIkastolen aldeko jaialdiak\nKoronabirusa tarteko, udaberritik hilabete honetara atzeraturiko Herri Urrats, Araba Euskaraz eta Ibilaldia, eta hauekin batera urrian ospatzekoak ziren Kilometroak eta Nafarroa Oinez ere bertan behera uztea erabaki du Ikastolen Elkarteak. Halere jai bakoitzari ziklo amaierako ekitaldi xume eta herritarra emango diote. Bestalde, bost jaien antolatzaileak Euskal Herriari ekitaldi handi bat eskaintzeko aukera aztertzen ari dira.